Pelabur Gusar Sentimen Pasaran Bakal Kembali Berisiko

Pergerakan harga sehingga sesi Eropah hari ini kekal perlahan dengan dagangan Pound Sterling masih meneruskan penurunan sejak awal sesi Eropah bermula.
Perkembangan rundingan Brexit masih lagi perlahan dengan kebuntuan mencari jalan penyelesaian. Namun begitu, Kesatuan Eropah menyatakan kesediaan untuk melakukan segala usaha yang termampu untuk mencapai persetujuan dan seterusnya bergantung pula kepada Britain sendiri.
Pergolakan politik di Amerika Syarikat turut menjadi kebimbangan buat pelabur berikutan isu dakwaan penyalahgunaan kuasa oleh Donald Trump sebagai pemimpin.
 Tumpuan pelabur akan terarah pada bacaan data perbelanjaan penggunan di Amerika Syarikat serta pesanan barangan tahan lama untuk bulan Ogos. Kedua-dua bacaan data dijangka bakal menggerakkan nilai matawang dolar USD pada sesi New York malam nanti.
Dagangan dolar Australia menunjukkan kenaikan sejak sesi Asia hari ini berikutan sentimen pasaran yang pulih ekoran perkembangan positif rundingan dagang antara Amerika dan China. China dilaporkan bersetuju untuk membeli lebih banyak produk pertanian dari Amerika Syarikat.
Namun, sentimen pasaran digugatkan oleh laporan sekatan Amerika terhadap syarikat pengangkutan laut China yang didakwa melanggar arahan sekatan penghantaran minyak mentah Iran.
Jika sentimen pasaran dilihat kembali berisiko, aset safe-haven akan kembali mendapat permintaan tinggi disebabkan tarikan terhadap aset yang lebih selamat menjadi pilihan pelabur dalam suasana pasaran yang tidak menentu.


Pagi Yang ‘Menggila’ Buat Pound, Junam 500 Pips Sebelum Lonjak 600 Pips!

Berbeza berbanding pembukaan awal minggu yang santai seperti sebelum ini, sesi Asia pada Isnin semalam tidak menunggu lama untuk terus memberi kejutan dalam pasaran menyaksikan pergerakan agresif mata wang Pound yang mengalami penyusutan sehingga merekodkan paras terendah terbaru sepanjang masa (all-time-low).
Bayangkan Pound hanya mengambil masa beberapa jam sahaja untuk menjunam sehingga 500 pips pada carta utama pasangan mata wang GBP/USD semalam.
Ini adalah disebabkan pengumuman pemotongan cukai terbesar di UK dalam tempoh 50 tahun, langkah drastik oleh Menteri Kewangan terbaru Kwasi Kwarteng di bawah pimpinan Perdana Menteri Liz Truss.
Pelonggaran dasar kerajaan ini adalah untuk mengimbangi risiko kemeseletan ekonomi di UK setelah bank pusat England (BOE) meningkatkan kadar faedah 50 mata asas minggu lalu.
Situasi ini juga telah menimbulkan jangkaan kenaikan kadar sehingga 200 mata asas oleh BOE selepas ini untuk meningkatkan semula nilai Pound yang susut ke paras terendah terbaru.

Pada carta GBP/USD menyaksikan terjunan 500 pips harga mencecah bawah paras 1.04000 di awal sesi Asia, namun harga berjaya melantun semula lebih tinggi dari terjunan tersebut sekitar 600 pips.
Harga berjaya mencatat paras tertinggi harian sekitar 1.09300 sebelum menutup dagangan sesi New York lebih rendah semula sekitar 1.06800.
 Ada kenaikan perlahan dipaparkan pada dagangan sesi Asia pagi Selasa, namun harga dilihat masih bergerak dalam trend bearish di mana halangan Moving Average 50 (MA50) pada rangka masa 1 jam di carta GBP/USD masih menghalang kenaikan harga.
Sekiranya harga menyambung semula penurunan pada sesi-sesi berikutnya, zon support terbaru pada 1.04000 akan kembali menjadi tumpuan untuk dicabar.
Dan tidak mustahil untuk harga susut lebih rendah untuk mencipta rekod terendah terbaru lagi minggu ini selepas pergerakan drastik harga dipaparkan semalam.
Untuk jangkaan bagi kenaikan harga pula, melepasi halangan MA50 dan mengatasi paras ketinggian dicapai semalam, harga berpotensi untuk menuju semula ke paras rintangan 1.11000 selepas isyarat perubahan trend bullish.
Seterusnya paras-paras tumpuan sebelum ini seperti 1.12000 dan 1.13000 akan kembali diuji semula untuk reaksi menarik harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Menjelang New York Open

US dollar meneruskan kenaikannya pada Khamis dengan matawang Yuan jatuh ke paras terendah setahun yang lalu. Sentimen ketika ini dilihat lebih memihak kepada matawang greenback.
Bank pusat China (Pboc) menggalakkan bank-bank untuk meningkatkan pinjaman kepada syarikat. Hal ini dilihat sebagai salah satu tindakan pelonggaran polisi monetari walaupun tiada berita rasmi tentang perkara ini.
Indeks US dollar yang mengukur kekuatan matawang greenback berbanding enam matawang yang lain membuat kenaikan sehingga 0.56% setakat pada pukul 8.45 malam.
Major pair seperti EUR/USD setakat ini membuat penurunan 0.48% di mana GBP/USD jatuh sebanyak 0.77%. USD/JPY setakat ini pula naik 0.21%, USD/CAD naik 0.69% dengan USD/CHF membuat kenaikan 0.46%. Pair AUD/USD dan NZD/USD pula masing-masing membuat junaman sebanyak 0.91% dan penurunan sebanyak 1.07% setakat ini.
 Matawang paling kuat setakat ini adalah USD dan matawang paling lemah adalah NZD. Dengan menggabungkan matawang paling kuat dan lemah, pasangan matawang NZD/USD adalah pair yang paling banyak berubah dengan jatuh sebanyak 1.07%.
Antara matawang yang paling banyak membuat penurunan adalah matawang GBP di mana ia sekali lagi berhadapan dengan data yang kurang memberangsangkan pada Khamis. Selepas daripada data inflasi yang meleset, kini data jualan runcit pula jauh meleset daripada jangkaan pasaran sekaligus menyebabkan kejatuhan Sterling.
Pasaran komoditi, khususnya minyak mentah dunia telah memadamkan kenaikan pada Rabu. Hal ini disebabkan kebimbangan terhadap peningkatan inventori dan juga peningkatan bekalan daripada negara pengeluar OPEC.
Majoriti penganalisis melihat faktor utama kenaikan US dollar adalah Jerome Powell, selepas beliau memberi keterangan di Kongres pada Selasa dan Rabu.


EUR/USD Tepati Ramalan Untuk Menjunam Lebih Rendah

Seperti yang dijangkakan, US dolar meneruskan pengukuhan selepas mesyuarat FOMC awal pagi semalam sehingga bersambung ke sesi New York.
Pengukuhan kekal berterusan walaupun hasil bon kerajaan 10-tahun Amerika Syarikat (AS) pamerkan penurunan semula ke paras 1.50% selepas melonjak hampir ke paras 1.60% selepas mesyuarat FOMC.
Situasi ini dijangka akan diteruskan sehingga minggu berikutnya, namun pemain pasaran tetap akan berwaspada pada dagangan penghujung minggu dengan kemungkinan berlaku aktiviti pengambilan untung (profit-taking) oleh para pelabur sebelum penutup dagangan minggu ini.

Mata wang Eropah khususnya Euro yang sememangnya diunjur prestasi lemah terus ditekan oleh dominasi US dolar dalam pasaran.
Dapat diperhatikan pergerakan harga pada carta pasangan mata wang EUR/USD pamerkan corak penurunan pada trend bearish yang lebih jelas.
Selepas menyaksikan harga menjunam ke paras 1.20000 susulan mesyuarat FOMC, harga yang perlahan sebentar di paras tersebut kembali menyambung penurunan sehingga ke penghujung sesi New York mencecah zon support 1.19000.
 Penurunan yang diteruskan itu menjadikan penurunan harian bagi dagangan Khamis semalam sekitar 100 pips.
Zon tersebut telah dijangkakan oleh penganalisis untuk diuji harga dan sekiranya harga menyambung penurunan lebih rendah, paras sasaran seterusnya dilihat berada pada zon sekitar 1.1800-1.17800.
Jika berlaku kenaikan semula harga, paras 1.2000 dilihat akan menjadi rintangan buat harga sebelum penurunan akan kembali dijangkakan.
Sebaliknya, harga yang melepasi paras tersebut berkemungkinan akan memberi petanda awal untuk harga membuat kenaikan semula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Remuk Hati Pelabur Saksikan Harga Emas Junam Kaw-Kaw!

Emas susut nilai sehingga sekitar $40 pada dagangan Selasa semalam ketika pasaran memberi reaksi terhadap kenyataan oleh Pengerusi Federal Reserve (Fed) Jerome Powell dalam pembentangan laporan dasar monetari.
Isyarat hawkish oleh Powell untuk penetapan dasar oleh Fed telah mendorong pengukuhan US dolar dan menekan nilai emas jatuh dengan ketara di sesi New York.
Dijangkakan situasi kejatuhan emas bakal berterusan ketika menuju terbitan laporan data pekerjaan NFP Amerika Syarikat (AS) di penghujung minggu.
Pada carta XAU/USD yang mengukur nilai emas berbanding US dolar telah menyaksikan harga menjunam dari paras 1850.00 hingga ke paras 1812.00.
Pelabur sudah mula bersedia di sesi Eropah semalam ketika harga bergerak di bawah paras halangan Moving Average 50 (MA50) pada rangka masa 1 jam di carta XAU/USD tersebut.
Penurunan harga dilihat akan kembali menguji paras sokongan minggu sebelum ini sekitar 1805.00 sebelum mencecah zon support 1800.00.
 Lanjutan penurunan harga dilihat akan menuju sekitar 1780.00 terlebih dahulu sebelum menyambung turun ke sasaran tumpuan sebelum ini pada 1760.00.
Namun jika harga memaparkan lantunan semula, paras 1830.00 adalah yang terhampir akan diuji sebelum harga akan cuba melepasi semula halangan MA50.
Berjaya melepasi ke paras lebih tinggi akan memberi isyarat perubahan trend bullish semula buat emas dan bakal mencabar ketinggian dicapai awal minggu sekitar 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Bakal Dihujani Dengan Data Dari US dan UK Malam Ini!

Yen melonjak lebih pada Khamis berikutan suasana dalam pasaran saham yang sedikit goyah. Kebanyakan pergerakan matawang utama juga berubah menjelang mesyuarat bank pusat.
Bank of Japan dan Fed kedua-duanya akan bertemu minggu depan. Sementara itu, Bank of England dijangka tidak akan mengambil apa-apa langkah buat masa sekarang.
Hari ini, pasaran akan dihujani dengan data dari US dan UK untuk potensi pengurangan kadar oleh British, dan peningkatan kadar oleh Fed.
Selain itu, komen dari BoJ mengenai langkah pelonggaran masa hadapan juga menjadi tumpuan pasaran buat masa ini.
Namun begitu, menurut sumber yang boleh dipercayai, tidak ada kata sepakat dari BoJ untuk mendalami kadar negatif pada mesyuarat yang bakal diadakan 20 hingga 21 September ini.
 Sementara itu, US Dollar menyusut 0.2% kepada 102.24 yen, sekali gus menolak keuntungan awal yang dicatat sebelum ini.
Fed juga bakal bertemu pada 20 hingga 21 September disamping ketidakpastian mengenai peningkatan kadar.
Matawang Euro juga menyusut sedikit kepada $1.1224.
US Dollar Index yang mengukur kekuatan matawang gergasi kali terakhir dinilai pada 95.508.
Ingin tahu kisah pengasas Starbuck ini? Klik pada artikel ini!


Analisis GOLD – Pelabur Tak Sangka Emas Boleh Junam Macam Tu!

Dagangan emas turut mencemaskan para pelabur pada sesi New York semalam ketika memaparkan pergerakan tak menentu susulan data inflasi Amerika Syarikat (AS) diterbitkan.
Bacaan indeks harga pengguna (CPI) tahunan AS untuk bulan Mei catat 4.0%, menurun dari paras 4.9% bulan sebelumnya, dan merupakan kadar inflasi terendah sejak Mac 2021.
Ini telah menambahkan kecenderungan terhadap jangkaan untuk Federal Reserve (Fed) mengekalkan kadar faedah tidak berubah pada mesyuarat FOMC pada awal pagi Khamis nanti.
US dolar telah didagangkan lemah susulan data tersebut diterbitkan.
Pada carta harga XAU/USD yang mengukur nilai emas berbanding US dolar telah menyaksikan harga melonjak ke paras 1970.00 ketika data CPI tersebut diterbitkan, namun ia sekadar reaksi awal sahaja.
Harga emas kemudiannya telah menjunam semula sehingga melepasi paras 1950.00 sehingga mencecah sekitar 1940.00 menuju ke penghujung sesi New York.
Ketika pulih semula pada dagangan yang bersambung hari ini (Rabu), harga berlegar menguji paras 1950.00 di sesi Eropah.
 Namun harga masih bergerak di bawah paras halangan Moving Average 50 (MA50) memberi jangkaan untuk pergerakan harga yang kekal bearish.
Jika penurunan berlaku lagi, harga akan menguji kembali zon support 1940.00 yang telah diuji beberapa kali sejak dagangan Mei dan awal Jun.
Jika tembus lebih rendah, harga emas boleh jatuh sehingga ke sekitar 1900.00 yang merupakan antara paras tumpuan harga sebelum ini.
Namun jika emas berjaya melonjak di atas 1950.00 kemudiannya menembusi halangan MA50, harga berupaya untuk menyambung kenaikan ke paras rintangan 1970.00.
Seterusnya barulah harga akan menguji zon tumpuan 1980.00 sebelum sasaran beralih pula kepada 2000.00 yang masih menanti untuk dicapai harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 8/11/2018

Pergerakan harga pada chart pasangan matawang EUR/USD untuk dagangan semalam lebih banyak digerakkan oleh faktor keputusan pilihanraya pertengahan penggal di Amerika Syarikat semalam yang mana pada akhirnya Parti Demokrasi telah memenangi pilihanraya seperti jangkaan. Dengan itu, USD yang melemah berjaya membantu matawang EURO untuk melonjakkan harga pada chart EUR/USD sehingga melepasi ketiga-tiga paras resistance pada indicator Moshed Magic Line semalam. Namun, pelabur masih melihat EURO dibayangi oleh krisis di antara Kesatuan Eropah dan Itali berkenaan bajet Itali. Walau bagaimanapun, USD kembali dilihat menekan semula harga dan menuju ke paras Magic Pivot semalam berkemungkinan tumpuan pelabur mula beralih ke arah mesyuarat FOMC pada awal pagi Jumaat esok.
Pada sesi pasaran Asia hari ini, harga dilihat bergerak mendatar sejak permulaan sesi dan berada lebih rendah dari paras Magic Pivot 1.1440 hari ini. Jika harga terus didagangkan menurun, jangkaan harga akan terus menuju ke paras support yang terdekat iaitu dilihat berada di paras 1.1378 (MagicS1). Kemudiannya, harga yang meneruskan penurunan berkemungkinan menuju pula ke paras tumpuan harga di sekitar paras support 1.1332 (MagicS2) sebelum harga menguji paras terendah harga sebelum ini di paras 1.13000 yang merupakan zon major support pada chart EUR/USD. Sekiranya harga berjaya breakout paras tersebut, harga bakal mencari paras lower low yang baru dan berkemungkinan paras support pada 1.1270 dilihat akan menjadi paras tumpuan harga seterusnya.
Namun sebaliknya jika USD terus didagangkan lemah berbanding EURO, harga bakal membuat lonjakan kembali melepasi paras Magic Pivot 1.1440 dan menuju ke paras resistance 1.1486 (MagicR) untuk harga menguji paras ketinggian harga semalam. Kenaikan harga seterusnya dijangka akan menguji paras resistance pada 1.1548 (MagicR2) yang berada pada zon SBR (support become resistance) sebelum ini. Dan jika momentum kenaikan harga pada chart EUR/USD terus dikekalkan, harga berpotensi untuk mencapai paras ketinggian yang baru di sekitar paras 1.1594 (MagicR3).
 Terus ikuti perkembangan ekonomi dan politik di Amerika Syarikat setelah berakhirnya pilihanraya yang turut menjadi perhatian para pelabur seluruh dunia. Beri tumpuan juga terhadap sebarang kenyataan Presiden Donald Trump yang dikatakan sedikit menggugat pentadbirannya dan juga faktor-faktor yang lain di mana bakal memberi kesan terhadap pergerakan harga dalam pasaran semasa. Untuk analisis teknikal, anda disyorkan untuk menggunakan indicator Moshed Magic Line bagi menentukan paras harga yang sesuai untuk posisi dagangan anda pada chart EUR/USD.

Paras support: 1.1378, 1.1332, 1.1270.
Paras resistance: 1.1486, 1.1548, 1.1594.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Gagal Kekalkan Kenaikan, USD/JPY Papar Corak Penurunan Harga Sepanjang Minggu

Setelah berjaya melonjak sehingga 120 pips pada Isnin untuk permulaan dagangan minggu ini, harga pada carta pasangan matawang USD/JPY kemudiannya telah mempamerkan corak penurunan harga semula sehingga menuju penghujung minggu.
Dagangan Yen dilihat bergerak sedikit kukuh berbanding US dolar pada minggu ini dengan sentimen pasaran yang agak berisiko.
Pembukaan semula ekonomi oleh negara-negara ekonomi utama dunia sedang dilaksanakan namun terdapat juga kebimbangan bahawa gelombang baru penularan wabak pandamik Coronavirus akan kembali melanda.
Kenyataan oleh Gabenor bank pusat Jepun, Haruhiko Kuroda bahawa bank pusat tidak melihat untuk keputusan menurunkan kadar faedah lebih rendah dalam masa yang terdekat ini, turut menyokong dagangan Yen untuk bergerak lebih stabil dalam pasaran.
Pergerakan harga pada carta USD/JPY dijangka akan meneruskan lagi penurunan jika US dolar terus bergerak lemah menjelang data tuntutan pengangguran Amerika Syarikat yang akan diterbitkan pada sesi pasaran New York.
Harga yang bergerak di bawah paras halangan Moving Average 50 (MA50) pada rangka masa 1 jam pergerakan harga memberi isyarat trend masih bearish dan cenderung membuat penurunan.
Memulakan dagangan hari ini dengan bergerak lebih rendah di bawah paras 107.00, harga dilihat menguji paras support 106.800 yang diuji pada penurunan semalam.
 Penurunan lebih rendah harga dilihat akan menuju paras tumpuan pada 106.400 dan kemudiannya pada 106.200.
Penurunan yang diteruskan bakal menguji semula zon support utama pada paras tumpuan 106.00.
Namun jika harga kembali bergerak membuat kenaikan lebih tinggi semula dari paras 107.00, paras halangan MA50 akan diuji sebelum harga memberi isyarat perubahan trend.
Kenaikan lebih tinggi akan menguji zon SBR (support become resistance) pada 107.300 sebelum kembali menuju ke paras ketinggian yang dicapai pada awal minggu sekitar 107.770.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


PMI Indeks Sektor Perkhidmatan US Sedikit Meleset Pada Mei

Sektor perkhidmatan US merosot sedikit pada bulan Mei yang ditunjukkan oleh kejatuhan indeks PMI kepada 56.9 dari 57.5 sebelum ini dan berada di bawah jangkaan 57.3.
Dalam sektor pembuatan, 17 dari 18 industri dalam sektor ini merekodkan peningkatan.
Komponen tempahan baru jatuh kepada 57.7 dari 63.2 sebelum ini di mana indeks komponen perniagaan merosot kepada 60.7 dari 62.4 sebelum ini.
Komponen pekerjaan pula mengukuh pada tempoh sama dengan indeks meningkat kepada 57.8 dari 51.4 pada April.
 Manakala dalam komponen penghantaran semakin perlahan dengan inventori meningkat dari 52.5 kepada 54.0.
Indeks harga yang dibayar pula jatuh ke paras rendah 49.2 dari 57.6 sebelum ini yang juga meleset di bawah paras 50 kali pertama dalam masa 13 bulan. Hal ini menunjukkan tekanan kos yang berkurangan dalam sektor ini.
Indeks pembuatan pula sebelum ini merekod sedikit pengukuhan yang dilaporkan minggu lalu. Data pekerjaan NFP yang menjadi tumpuan merekod tambahan pekerjaan yang mengecewakan yang menyebakan kejatuhan US dolar pada Jumaat.
Walaubagaimanapun, data ISM kali ini masih menunjukkan pertumbuhan kukuh dalam kedua-dua sektor ini. Namun pasaran akan terus memberi perhatian terhadap tekanan kos dalam sektor perniagaan dalam industri pembuatan, perkhidmatan dan pembinaan di US.
Keseluruhannya, jangkaan kepada kenaikan kadar pada Jun kekal di paras tertinggi dengan spekulasi The Fed akan lebih dovish selepas itu.


Data NFP Bulan April Kukuh Di Luar Jangkaan, Reaksi The Fed Jadi Tanda Tanya!

Laporan terbaru menunjukkan pertumbuhan pekerjaan Amerika Syarikat meningkat lebih daripada jangkaan pada April. Ini menandakan asas ekonomi yang kukuh walaupun terdapat penguncupan dalam keluaran dalam negara kasar (KDNK) pada suku pertama.
Bacaan NFP dilaporkan meningkat sebanyak 428,000 pekerjaan pada bulan lepas berdasarkan laporan yang dikeluarkan oleh Jabatan Buruh sebentar tadi. Data bulan Mac pula disemak rendah sedikit yang menunjukkan 428,000 pekerjaan ditambah dan bukannya 431,000 seperti yang dilaporkan sebelum ini.
Para ahli ekonomi sepertimana dalam tinjauan Reuter bacaan NFP meningkat sebanyak 391,000 pekerjaan. Dalam masa yang sama, kadar pengangguran tidak berubah pada 3.6%.
Menurut Lou Crandall, ketua ekonomi Wrightson ICAP berpendapat bahawa adalah samar-samar adakah keuntungan pertambahan pekerjaan yang lebih besar akan menjadi punca kebimbangan bagi Fed atau satu kelegaan.
 Lanjut beliau, pertumbuhan yang lebih kukuh mencerminkan kesediaan individu untuk kembali bekerja cenderung mengekang kos buruh manakala tawaran gaji yang lebih tinggi akan menghimpit majikan.
The Fed telah menunjukkan reaksi dengan mengetatkan dasar monetari untuk menurunkan inflasi dengan kenaikan kadar faedah sebanyak dua kali. The Fed pada hari Khamis telah menaikkan kadar faedah dasarnya sebanyak setengah mata peratusan, kenaikan terbesar dalam 22 tahun dan the Fed menekankan akan mula mengurangkan pegangan bonnya bulan depan.
Pertambahan pekerjaan bulan lepas menggariskan asas ekonomi yang kukuh walaupun pengeluaran menyusut pada suku pertama yang dipengaruhi defisit pedagangan.
Purata pendapatan setiap jam meningkat 0.3% selepas meningkat 0.5% pada bulan Mac. Pampasan untuk pekerja Amerika mencatatkan peningkatan terbesarnya dalam lebih daripada tiga dekad pada suku pertama, membantu mengekalkan permintaan domestik disokong.
Akhir sekali, Powell pada Khamis menyatakan kenaikan kadar 75 mata asas tidak ada dalam jadual namun sesetengah ahli ekonomi percaya Fed boleh menaikkan kadar faedah penanda arasnya melebihi kadar neutralnya, dianggarkan antara 2-3%.


Prestasi Pound Tercorot, GBP/JPY Terus Menjunam Di Sesi Eropah

Sentimen bertambah berisiko hari ini berikutan ujian vaksin Covid-19 terpaksa dihentikan selepas peserta yang menyertai ujian tersebut dilaporkan telah jatuh sakit.
Laporan tersebut semakin meningkatkan kebimbangan pelabur dalam pasaran selepas pasaran Wall Street merosot dengan menyaksikan saham-saham teknologi mengalami kejatuhan ketara.
US dolar dan Yen Jepun akan terus mendapat manfaat dalam mengekalkan rentak pengukuhan disebabkan statusnya sebagai matawang safe-haven.
Pound Sterling pula menjadi antara matawang yang didagangkan dengan prestasi tercorot berikutan ketidaktentuan pada rundingan Brexit selepas Perdana Menteri UK, Boris Johnson menegaskan tiada perjanjian jika persetujuan gagal dicapai selepas 15 Oktober.
Selain itu juga, peningkatan kadar kes jangkitan Covid-19 di UK juga turut menjadi faktor kebimbangan untuk ekonomi UK.
Pada carta harga bagi pasangan matawang GBP/JPY semalam, harga telah menjunam di bawah paras 138.00 selepas paras support sekitar 138.200 telah berjaya ditembusi.
 Harga kekal bergerak di bawah paras halangan Moving Average 50 (MA50) menunjukkan pergerakan harga masih berada dalam trend bearish disokong oleh faktor fundamental yang kukuh.
Dagangan yang bersambung pada Rabu melihatkan harga kekal meneruskan penurunan di awal sesi Eropah setelah bergerak mendatar sepanjang sesi Asia.
Pound yang terus lemah manakala Yen pula terus mengukuh, akan mendorong harga untuk turun menuju zon support pada 135.800.
Sebaliknya jika kenaikan harga kembali berlaku, pelabur akan beri perhatian paras penting sekitar 138.00-138.200 yang menjadi zon SBR (support become resistance).
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ada Apa Pada Pergerakan USD? Sekejap Naik, Sekejap Jatuh!

US dolar didagangkan stabil pada awal sesi Asia selepas merosot pada penghujung sesi sebelum ini disebabkan lonjakan dalam pasaran Wall Street, dengan S&P 500 dan Nasdaq mencecah paras tertinggi.
Secara keseluruhan, indeks dolar yang mengukur kekuatan dolar greenback berbanding kebanyakan matawang utama, masih lagi mengukuh dengan didagangkan pada 92.20.
Menurut penganalisis, tindakan harga ini menunjukkan bahawa pelabur mengharapkan bacaan data inflasi AS dan prospek yang baik daripada ucapan Pengerusi Federal Reserve (Fed), Jerome Powell nanti.
Pengukuhan hasil perbendaharaan menunjukkan bahawa pelabur tidak bimbang dengan kenyataan buruk dari Powell. Hasil bon AS 10 tahun masih berada di tahap yang stabil pada 1.36% pada sesi Asia.
 Bacaan inflasi pula dijangka akan terus menunjukkan peningkatan tetapi dengan pertumbuhan yang lebih perlahan, yang mana ia akan mengurangkan desakan kepada Fed untuk mula bertindak.
Ketidakpastian mengenai penularan Covid-19 semakin meningkat, menyebabkan dagangan kebanyakan matawang utama terbatas.
Kesan negatif daripada penutupan di Australia dan prospek laporan perdagangan dan pertumbuhan ekonomi China yang lebih perlahan akan terus menekan dagangan dolar Aussie.
Sementara itu, matawang pound kekal didagangkan stabil selepas Menteri Kesihatan UK, Sajid Javid mengesahkan bahawa negara itu berada di landasan untuk mencapai sasaran vaksinasi dan mereka akan bergerak ke tahap selanjutnya kepada normal.


Analisis Teknikal GBP/JPY – Timeframe H1 – 11/10/2018

Walaupun rundingan Brexit semakin positif, matawang GBP masih belum mampu menandingi pengukuhan yang dibuat oleh matawang Yen di mana harga dilihat membuat penurunan pada chart GBP/JPY. Harga yang membuat kenaikan sejak awal sesi pasaran Asia sehingga ke paras resistance 149.000 kemudiannya menjunam setelah gagal menembusi paras resistance MagicR1 tersebut dan turun semula ke paras Magic Pivot semalam pada lewat sesi pasaran New York.
Pada sesi pasaran Asia hari ini, harga didagangkan sederhana dengan kenaikan yang dibuat kelihatannya menguji paras Magic Pivot 148.452 hari ini. Jika harga gagal menembusi paras Magic Pivot tersebut dan menyambung penurunan semula, jangkaan harga akan menuju ke paras support 147.601 (MagicS1) sebelum harga turun lebih rendah dan menguji paras support pada 147.176 (MagicS2). Jika harga terus didagangkan lemah dan lebih rendah dari paras 147.00, harga berkemungkinan akan mencapai paras penurunan sehingga 146.325 (MagicS3).
 Namun, jika sentimen pasaran kembali melemahkan semula matawang JPY, pengukuhan GBP mampu melonjakkan harga ke paras lebih tinggi dan paras awal yang akan dilepasi harga adalah pada resistance 148.877 (MagicR1). Kemudiannya, harga akan meneruskan kenaikan untuk menguji paras resistance 149.728 (MagicR2) untuk mencapai paras ketinggian yang baru mengatasi ketinggian yang dicapai harga pada minggu lalu. Dan jika harga masih mampu mengekalkan kenaikan yang dibuat, paras resistance 150.153 (MagicR3) yang berada lebih tinggi dilihat paras yang berpotensi untuk dicapai harga seterusnya.
Untuk memantau pergerakan harga pada chart GBP/JPY ini, terus ikuti perkembangan rundingan Brexit yang dilihat semakin hampir untuk ditandatangani dan juga sentimen pasaran semasa yang turut mempengaruhi nilai matawang dalam pasaran. Teliti paras support dan resistance yang dipaparkan pada indicator Moshed Magic Line untuk mendapatkan paras panduan terbaik pada chart GBP/JPY anda.

Paras support: 147.601, 147.176, 146.325.
Paras resistance: 148.877, 149.728, 150.153.


Sentimen Terkini Pasaran Forex Pada Sesi Dagangan Asia

US dolar jatuh ke paras terendah 16 bulan lalu berbanding matawang Yen pada hari Isnin. Pengukuhan matawang Yen disebabkan oleh kebimbangan yang terhadap isu perang perdagangan global yang berlaku dan dalam masa yang sama pasaran mengambil sikap berhati-hati terhadap perkembangan politik di Tokyo.
US dolar merosot sebanyak 1.2% berbanding matawang Yen pada minggu lepas apabila ketegangan perang perdagangan antara A.S dan China mencetuskan kebimbangan mengenai pertumbuhan global.
Pasaran global tidak menentu selepas Presiden Trump mengenakan tariff ke atas barangan China yang membolehkan dua ekonomi terbesar dunia terjebak dalam perang perdagangan.
Skandal politik di Jepun juga mempengaruhi pasaran matawang yen, berikutan skandal kronisme yang mencengkam Perdana Menteri Shinzo Abe atas kenyataan yang diberikan di parlimen pada hari Selasa yang lalu.
Abe yang memulakan langkah ekonomi yang digelar “Abenomics” menjadi faktor yang telah membuatkan matawang Yen melemah sejak beberapa tahun kebelakangan ini bagi menjana eksport.
 “Ketika ini isu yang berlaku menyebabkan pasaran berada dalam keadaan berisiko . Hal ini menyebabkan matawang Yen dan Swiss Franc mendapat sambutan kerana berada dalam kumpulan matawang save heaven “.
Pair USD/CHF didagangkan dengan harga 104.835 selepas jatuh kepada paras harga 104.560.
Pair USD/JPY mencapai harga 104.835 selepas turun pada harga terendah 104.560.
Pair EUR/USD menaik sebanyak 0.5% pada minggu lepas dan mencapai harga tertinggi pada paras 1.2364.
Indeks US dolar melemah berbanding enam matawang utama sebanyak 0.09% kepada paras 89.02.
Pari AUD/USD mengukuh sebanyak 0.32% kepada paras harga 0.7724 setakat pada pukul 9.40 pagi Isnin.


Perdebatan Tentang Aset ‘Safe-Haven’ Seperti Matawang YEN

Selalu terjadi matawang Yen akan melonjak apabila Korea Utara melancarkan peluru berpandu merentasi Jepun. Perkara ini seakan tidak logik kerana yang mungkin mendapat ancaman itu adalah Jepun, tetapi Yen biasanya akan mengukuh. Itulah yang dipanggil sebagai aset atau matawang ‘Safe Haven‘ yang salah satu daripadanya adalah Yen.
Ramai pedagang atau trader tidak memahami perkara ini (safe-haven).
Konsep yang mengatakan pelabur akan mencari aset berkualiti pada masa krisis dan ketidaktentuan adalah satu konsep yang lapuk. Tambahan pula sekarang, ada segelintir yang menganggap “Bitcoin” itu sebagai safe-haven. Pasaran sejak lama dahulu mengandaikan aset safe-haven  terdiri daripada US dolar, Euro, Yen dan Swiss Franc.
Faktor pemilihan aset safe-haven oleh pelabur-pelabur adalah satu subjek yang telah lama diperdebatkan oleh golongan akademik dan penganalisis. Antara yang menjadi isu perdebatan adalah sama ada aset itu sememangnya safe-haven atau ia hanya disebabkan faktor carry trade.
Penting untuk anda mengetahui apa itu risk-on dan risk-off untuk memahami sentimen pasaran.
 Pada masa pasaran bergerak stabil (risk-on atau tidak berisiko), biasanya carry trade akan memainkan peranan penting. Carry trade bermaksud tindakan pelabur meminjam wang dari negara yang kadar faedahnya rendah dan melaburkannya semula kepada aset yang boleh memberikan hasil yang tinggi.
Jepun biasanya menjadi pilihan pelabur untuk meminjam wang seterusnya melemahkan Yen, dan perkara ini menjadi sebaliknya jika keadaan menjadi berisiko (risk-off) dengan Yen menguat semula.
Jadi, sebab itu Yen mengukuh apabila setiap kali Korea Utara melancarkan peluru berpandu disebabkan sifat Yen sebagai safe-haven.
Satu persoalan di sini saya tinggalkan untuk anda fikirkan. Adakah Yen menguat disebabkan sifatnya yang safe haven? atau carry trade yang bergerak sebaliknya?
Kami akan jawab soalan ini dalam siri kedua nanti dengan perbincangan yang lebih mendalam tentang matawang safe-haven.


Analisis Teknikal GBP/JPY – Timeframe H1 – 14/9/2018

Matawang GBP yang mengukuh semalam ekoran komen positif daripada Mario Draghi yang memberi impak positif terhadap GBP dan EURO, melihatkan pergerakan harga pada chart GBP/JPY melonjak dan menembusi paras resistance sebelum ini pada 145.600. Berdasarkan indicator Moshed Magic Line, harga telah melonjak dari paras Magic Pivot terus ke melepas paras resistance MagicS3 sebelum harga mula bergerak perlahan. Pada sesi pasaran Asia dan London hari ini, harga masih dilihat bergerak lemah di sekitar paras 146.800 dan harga semasa berada pada paras 146.730 setakat jam 6.28 petang.
Jika harga kembali membuat penurunan semula, harga akan dilihat kembali menguji paras 145.600 dan juga paras support 145.504 (MagicS1). Dan jika harga terus didagangkan lemah, harga berpotensi untuk turun ke paras support 144.356 (MagicS2) dan juga ke paras support 143.706 (MagicS3). Paras 142.700 diihat sebagai satu zon major support yang menjadi tumpuan pasaran bagi melihat reaksi harga pada paras tersebut.
 Namun, jika harga meneruskan momentum kenaikan semalam, jangkaan paras yang menjadi sasaran harga adalah pada resistance 147.302 (MagicR1) dan seterusnya di paras resistance 147.952 (MagicR2). Paras resistance seterusnya berada pada paras 149.100 (MagicR3) yang juga merupakan satu zon major resistance yang mana ketinggian harga yang pernah dicapai pada Julai lalu.

Bagi memantau pergerakan harga bagi chart GBP/JPY, ikuti perkembangan Brexit dan juga sentimen pasaran semasa yang masing-masing mempengaruhi nilai matawang GBP dan JPY. Beri tumpuan juga pada paras-paras penting pada indicator Moshed Magic Line bagi membantu analisis teknikal anda.

Paras support: 145.504, 144.356, 143.706.
Paras resistance: 147.302, 147.952, 149.100.


Sentimen Pasaran Dorong Peningkatan Selera Terhadap Aset Berisiko

Pembukaan pasaran sesi Eropah menyaksikan pergerakan beberapa matawang utama mula meningkat selepas diniagakan dalam suasana berhati-hati pada sesi Asia disebabkan oleh ketidakpastian mengenai perjanjian yang ditandatangani antara Amerika Syarikat dan China.
Pasaran kekal berhati-hati apabila melihat butiran perjanjian fasa 1 didapati gagal menangani isu-isu ekonomi utama yang sebelum ini telah mencetuskan ketegangan antara dua ekonomi terbesar dunia itu.
Selain itu, pasaran juga kekal pesimis terhadap penyelesaian perjanjian fasa 2, terutamanya menjelang pilihan raya presiden Amerika Syarikat pada November.
US dolar kekal diniagakan di paras mingguannya berbanding yen dan menyusut berbanding beberapa matawang utama lain.
Kenyataan Naib Presiden, Mike Pence mengenai perbincangan perjanjian dagang fasa 2 telah bermula dan perunding sedang berusaha menyelesaikan perbezaan, telah membantu meningkatkan selera terhadap aset berisiko.
 Ini telah mendorong kepada peningkatan dagangan dolar Kanada berbanding US dolar yang turut disokong oleh kenaikan harga minyak mentah.
Matawang Asia terus mempamerkan pengukuhan dengan dolar Aussie dan New Zealand kekal didagangkan lebih tinggi berbanding US dolar.
Sementara itu di Eropah, dagangan pound memanfaatkan peluang dengan penyusutan US dolar untuk diniagakan tinggi berbanding matawang itu pada sesi Eropah, meskipun masih ditekan oleh jangkaan pemotongan kadar faedah oleh Bank Pusat England (BoE) yang semakin meningkat.
Dolar euro pula susut sedikit berbanding USD sementara tumpuan pasaran terarah kepada minit mesyuarat Bank Pusat Eropah (ECB) bagi bulan Disember dan data jualan runcit A.S yang akan diterbitkan pada malam ini.


UK Tanpa Dijangka Catat Penurunan Dalam Kadar Pengangguran Pada Mac

Pembukaan sesi Eropah dihiasi dengan penerbitan data oleh Pejabat Perangkaan UK (ONS) yang menunjukkan pekerjaan di UK telah mencapai tahap tertinggi dengan kenaikan 76.6% sebelum bermulanya krisis pandemik.
Kadar pengangguran UK dicatatkan menurun kepada 3.9% dalam tiga bulan hingga Mac dari kenaikan bulan lalu iaitu pada 4.0%, jauh lebih baik daripada jangkaan untuk meningkat kepada 4.4%.
Menurut data yang diterbitkan ONS, jumlah pengangguran direkodkan meningkat 50,000 kepada 1.35 juta, sementara jumlah pekerja yang bekerja pula bertambah sebanyak 211,000 orang ke paras tertinggi 33.14 juta.
Bagaimanapun, data yang diambil hanya merangkumi minggu pertama perlaksanaan perintah berkurung, yang bermula 23 Mac, dan jumlahnya mungkin akan bertambah dengan mendadak dalam beberapa bulan akan datang.
 Sementara itu, jumlah tuntutan faedah pengangguran melonjak ke tahap tertinggi sejak 1996 pada bulan April, di mana aktiviti ekonomi terpaksa ditutup sepenuhnya bagi menyokong usaha membendung penularan COVID-19.
Jumlah warga UK yang membuat tuntutan faedah pengangguran meningkat sebanyak 856,500 pada April, daripada 12,100 yang disemak semula pada bulan lalu, dan melebihi jangkaan untuk kenaikan sebanyak 676,500.
Bacaan ini tidak termasuk pekerja yang diberikan cuti sementara oleh majikan, di mana 80% daripada gaji mereka dibayar oleh kerajaan UK.
Selain itu, indeks purata pendapatan UK dalam tiga bulan hingga Mac, tidak termasuk bonus, menyusut kepada 2.7% daripada 2.9% yang dicatatkan pada bulan sebelumnnya, melebihi unjuran untuk meningkat 2.6%.


Data KDNK Yang Bercampur Bantutkan Pergerakan USD/JPY

Meneliti kepada carta harga pasangan matawang USD/JPY, harga tampaknya tergelincir apabila gagal memasuki zon rintangan 114.460 untuk papar terjunan pada penutup dagangan minggu lalu (Jumaat).
Pergerakan harga turut dilihat telah susut di bawah zon SBR (support become resistance) 114.000 dan kembali didagangkan di bawah paras halangan Moving Average 50 (MA50) pada rangka masa 1 jam.
Memasuki pembukaan pasaran minggu ini, harga nampaknya membuat ‘gap’ sebelum ditutup semula pada sesi awal sesi Asia hari ini (Isnin) dengan penurunan agresif dan kembali melonjak di sesi Eropah.
Pasangan matawang ‘ninja’ itu dipengaruhi oleh penerbitan bacaan awal data indeks harga keluaran dalam negara kasar (KDNK) yang mencatatkan bacaan bercampur-campur.
Dalam pada itu, Yen turut terpalit dengan kegusaran susulan negara matahari terbit tersebut kembali diselubungi dengan peningkatan jangkitan kes Covid-19 yang menjejaskan perbelanjaan pengguna.
Namun, pengaruh matawang USD masih kekal dipacu oleh terbitan kadar inflasi yang mengejutkan pasaran, di mana ia mungkin akan menjadi faktor penting yang mampu mengukuhkan nilai USD.
 Penurunan yang dipamerkan juga seperti sedang membuat HL (higher low) terbaharu untuk terus mengekalkan trend kenaikan dan dijangka akan sekali lagi mencuba untuk uji zon rintangan 114.460.
Sudah semestinya paras ketinggian sejak Mac 2017 berkemungkinan bakal menjadi hala tuju dan tumpuan utama pelabur yang berikutnya andai kata pergerakan harga berupaya melonjak lebih tinggi.
Akan tetapi sekiranya harga pada carta USD/JPY berkenaan masih lagi dikekang oleh zon SBR 114.000, harga dijangka akan kembali mencecah ke zon RBS (resistance become support) pada 113.400 pula.
Trend penuunan memasuki ke zon RBS itu juga bakal memperlihatkan harga kekal untuk memapar pergerakan secara mendatar di antara paras 113.000 dan 114.460 sejak dari pertengahan Oktober.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Cable Melonjak Selepas Perkembangan Isu Brexit Yang Positif Manakala USD Lemah Menjelang Keterangan Dari Jerome Powell

Pound Sterling mendahului carta kekuatan matawang pada sesi Eropah hari ini berbanding matawang utama yang lain selepas laporan bahawa Perdana Menteri Theresa May sedang mempertimbangkan untuk menangguhkan Brexit.
Tambahan lagi, pengukuhan GBP juga disokong oleh komen-komen anggota Bank pusat Bank of England (BoE). Gabenor BoE Mark Carney berkata kenaikan kadar faedah beransur-ansur akan diperlukan jika ekonomi berjalan seperti unjuran bank pusat dan menyatakan bahawa ‘no-deal’ Brexit akan berlaku inflasi yang sekaligus memerlukan bank pusat untuk mengetatkan dasar monetari.
 Bukan itu sahaja, menurut Ramsden dan Vlieghe pula, mereka menyuarakan bahawa kadar inflasi berkemungkinan kekal di atas sasaran bank pusat dan kenaikan kadar faedah 0.25% setahun merupakan perkara yang munasabah.
Sementara itu matawang AS Dolar didagangkan lemah memandangkan para pelabur akan menumpukan perhatian terhadap keterangan daripada Pengerusi Federal Reserve Jerome Powell terhadap laporan pertengahan tahun Dasar Kewangan FED. Pasaran menjangkakan beliau akan menggariskan kepekaan FED terhadap harga aset dan menyampaikan kenyataan yang positif terhadap pertumbuhan domestik.


Ini Cerita Di Sebalik Kenaikan GBP/USD Yang Terhalang Semalam

Pergerakan harga pada carta pasangan mata wang GBP/USD pada dagangan Rabu semalam telah berjaya paparkan kenaikan pada sesi Eropah.
Namun momentum kenaikan tersebut gagal dikekalkan untuk pelabur menyaksikan penurunan semula harga pada sesi New York.
Kewaspadaan pelabur terhadap US dolar menjelang terbitan data inflasi Amerika Syarikat (AS) memberi ruang untuk peningkatan Pound bagi melonjakkan harga pada carta GBP/USD ke paras ketinggian sekitar 1.35900.
Namun, kenaikan gagal diteruskan dan situasi penurunan harga dilihat didorong oleh peningkatan pada hasil perbendaharaan AS yang telah menyokong semula pergerakan US dolar dalam pasaran.
Pelabur bakal menantikan ucapan oleh Gabenor Andrew Bailey serta data pertumbuhan ekonomi UK bagi menilai pergerakan Pound pada penutup dagangan minggu ini.

Harga telah kembali susut ke paras sekitar 1.35300 di penghujung sesi New York, dan pergerakan harga di bawah paras halangan Moving Average 50 (MA50) semula memberi isyarat bearish.
 Penurunan harga yang diteruskan bakal menyaksikan paras sokongan pada 1.35000 bakal diuji sekali lagi seperti penurunan yang berlaku di awal minggu.
Sekiranya paras tersebut gagal untuk membendung kejatuhan harga, penurunan lebih rendah dijangka untuk menuju ke paras sasaran tumpuan sebelum ini sekitar 1.34000 dan juga zon support 1.33600.
Namun tidak mustahil untuk harga bakal membuat lonjakan semula bagi menyambung corak positif harga seperti minggu lalu sekiranya US dolar terus melemah.
Kenaikan harga perlu mengatasi paras ketinggian yang dicapai Rabu semalam untuk memberi isyarat bagi corak kenaikan harga yang lebih jelas.
Kenaikan harga yang diteruskan dan berjaya melepasi ketinggian dicapai minggu lalu ketika reaksi terhadap keputusan mesyuarat bank pusat England, akan mendorong harga menuju zon tumpuan seterusnya sekitar 1.36500.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Uji Paras SBR 1.32300 Sebelum Membuat Penurunan Susulan Komen Dovish Powell

Matawang USD kembali didagangkan lemah berbanding matawang utama yang lain pada sesi pasaran New York semalam. Kejatuhan pada nilai USD adalah berikutan terkesan daripada kenyataan oleh Pengerusi FED, Jerome Powell yang mengulangi semula bahawa bank pusat akan bersabar untuk langkah kenaikan kadar setelah melihat kepada faktor pertumbuhan ekonomi yang dijangka bergerak perlahan pada tahun ini.
Di samping itu juga, seperti matawang Yen, USD yang turut merupakan matawang berstatus safe-haven juga akan dipengaruhi oleh faktor sentimen pasaran semasa di mana pada masa ini akan memberi tumpuan kepada perkembangan rundingan dagang di antara Amerika Syarikat dan China.
Manakala matawang dolar CAD berjaya mengambil peluang untuk mengukuh semula dagangan berbanding USD setelah kejatuhan nilai USD dalam pasaran semalam.
CAD sebelum ini didagangkan lemah berikutan kemerosotan pada pasaran minyak mentah dan mendorong penurunan nilai pada matawang komoditi tersebut.
Jika diperhatikan pergerakan harga pada chart pasangan matawang USD/CAD semalam, harga membuat kenaikan sejak awal sesi dagangan Asia bersambung ke sesi pasaran Eropah menuju ke paras SBR (support become resistance) pada 1.32300.
 Namun, harga yang menguji paras tersebut seketika kemudiannya membuat terjunan ke paras Magic Pivot pada indicator Moshed Magic Line semalam susulan kenyataan dovish oleh Powell.
Penurunan tersebut mencatatkan sekitar 80 pips pergerakan harga sebelum dagangan sesi New York ditutup.
Lihat paras tumpuan yang digariskan pada chart USD/CAD di bawah dan perhatikan juga paras support dan resistance pada indicator Moshed Magic Line hari ini untuk rujukan analisis teknikal anda.

Paras support: 1.3136, 1.3105, 1.3055.
Paras resistance: 1.3217, 1.3266, 1.3297.


PM Johnson Tidak Akan Lanjut Tempoh Peralihan Brexit, Pound Kembali Lemah

Dagangan matawang pound sterling jatuh selepas Perdana Menteri UK Boris Johnson dilaporkan akan mengubah undang-undang supaya tempoh peralihan Brexit tidak akan dilanjutkan, menyebabkan tercetusnya kebimbangan terhadap rundingan perdagangan Kesatuan Eropah (EU) dan UK akan terjejas.
Ini menunjukkan PM Johnson tekad untuk keluar sepenuhnya daripada EU selewatnya sehingga tarikh akhir tempoh peralihan pada 31 Disember 2020 yang dilihat mustahil kerana rundingan dagang yang akan dibincangkan dalam tempoh tersebut sebenarnya akan mengambil masa bertahun-tahun.
Pemimpin EU juga memberi amaran bahawa para perunding perdagangan mungkin tidak dapat memenuhi kriteria perjanjian yang kedua-dua pihak inginkan, seperti mana yang berlaku dalam perjanjian antara Kanada dan EU yang telah mengambil masa sehingga 7 tahun untuk dimuktamadkan.
Rang Undang-undang Pengeluaran dijangka akan dibawa ke parlimen pada Jumaat ini untuk pembacaan kedua, termasuk teks undang-undang yang bertujuan untuk mengelakkan kerajaan melanjutkan tempoh peralihan meskipun tidak ada perjanjian perdagangan dimeterai dalam tempoh itu.
 Matawang pound susut 0.52% berbanding dolar USD dan diniagakan rendah berbanding kesemua matawang utama pada sesi Asia.
Pergerakan matawang euro berbanding USD agak terbatas disebabkan data PMI pembuatan di Zon Eropah yang lebih lemah daripada dijangkakan, menunjukkan berlaku penguncupan dalam aktiviti perkilangan di rantau itu.
Sementara itu, dolar Amerika mula meraih peningkatan berbanding yen, sementara pelabur masih menantikan butiran lanjut mengenai perjanjian fasa pertama oleh Amerika Syarikat dan China yang dicapai pada Jumaat lalu.
Penasihat Ekonomi White House, Larry Kudlow menyatakan perjanjian tersebut ‘benar-benar selesai’ dan memberitahu bahawa dengan perjanjian yang dicapai oleh kedua-dua negara itu, ia akan menggandakan eksport Amerika Syarikat ke China.


EUR/USD Tembus Paras Terendah Terbaru Berbanding Tahun 2021!

US dolar meneruskan pengukuhannya lebih ketara pada sesi New York semalam dan dijangka mengakhiri dagangan minggu ini dengan cemerlang.
Sebelum ini, lonjakan US dolar disuntik oleh mesyuarat FOMC yang memberi petunjuk lebih jelas untuk Federal Reserve (Fed) meneruskan langkah pengetatan polisinya.
Pada sesi New York semalam pula, pengukuhan raja mata wang itu diteruskan lagi susulan terbitan laporan awal data pertumbuhan ekonomi Amerika Syarikat (AS) untuk suku terakhir 2021 dengan angka yang lebih tinggi mengatasi jangkaan.
Justeru, kebanyakan mata wang utama yang lain dilihat terus kecundang didagangkan berbanding US dolar yang menoominasi.

Pada carta harga utama pasangan mata wang EUR/USD, harga dilihat telah menyambung penurunan lebih rendah sehingga melepasi zon support penting 1.12000.
Zon tersebut merupakan zon terendah yang dicecah harga pada tahun 2021. Melepasi penurunan di bawah zon tersebut telah mencatatkan paras terendah terbaru 2 tahun.
 Paras terendah terbaru dicecah sekitar 1.11300 di sesi New York semalam sebelum harga mula mendatar perlahan bersambung ke sesi Asia pagi ini (Jumaat).
Pergerakan harga masih dilihat berada pada trend bearish setelah halangan Moving Average 50 (MA50) pada rangka masa 1 jam kekal mengekang kemaraan harga ke paras lebih tinggi.
Kenaikan harga berkemungkinan berlaku untuk menguji paras 1.12000 sebelum menyambung corak penurunan harga semula dengan paras sasaran terbaru dilihat berada pada 1.1000.
Sebaliknya jika kenaikan harga melepasi halangan 1.12000 dan juga halangan MA50, pelabur akan mula berhati-hati untuk perubahan awal trend bullish semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Gagal Tembus Resistance, Trend Bearish Untuk EUR/USD Minggu Ini?

US dolar pada penghujung dagangan minggu telah mempamerkan pengukuhan selepas laporan data pekerjaan NFP Amerika Syarikat (AS) diterbitkan pada Jumaat.
Pelabur melihat pengukuhan US dolar pada penghujung minggu adalah berikutan aktiviti pengambilan keuntungan untuk posisi jualan US dolar sebelumnya selain beberapa faktor yang menyokong peningkatan matawang tersebut.
Antaranya ialah tindakan sekatan terhadap pemimpin Hong Kong Carrie Lam dan beberapa pegawai China oleh pentadbiran Donald Trump disebabkan penglibatan mereka dalam pergolakan politik.
Selain itu juga, pelabur akan terus memantau perkembangan penularan kes Covid-19 yang semakin membimbangkan khususnya di Amerika Syarikat.
Jika diperhatikan pergerakan harga pada carta pasangan matawang utama EUR/USD, harga dilihat telah beberapa kali menguji paras resistance 1.19000 namun gagal menembusinya sebelum penurunan pada Jumaat lalu telah melepasi paras sokongan Moving Average 50 (MA50) pada rangka masa 1 jam pergerakan harga yang memberi isyarat awal perubahan trend.
 Memulakan dagangan pada minggu ini, pergerakan harga masih perlahan di sesi Asia dengan harga berlegar pada zon tumpuan pada sekitar 1.18000.
Penurunan yang diteruskan harga dilihat akan kembali menguji zon RBS (resistance become support) sekitar 1.17000 yang menjadi paras sokongan untuk dagangan 2 minggu yang lalu.
Namun jika harga kembali membuat lonjakan semula, paras resistance 1.19000 akan kembali diuji untuk pelabur lihat sama ada harga mampu menembusi ke paras lebih tinggi untuk mencatatkan paras ketinggian terbaru sejak Mei 2018.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tak Relax, EUR/USD Terjun 150 Pips, Lantun Balik 150 Pips!

US dolar memulakan dagangan awal minggu dengan prestasi cemerlang apabila pengukuhan dipaparkan di awal sesi Asia, menyambung momentum pada dagangan penghujung minggu lalu.
Untuk tempoh masa ke hadapan, US dolar dijangkakan untuk papar pergerakan positif selepas Federal Reserve (Fed) menepati jangkaan untuk meneruskan kenaikan kadar faedah agresif kali ketiga berturut-turut.
Namun raja mata wang itu mula memperlahankan dominasi ketika dagangan bersambung pada sesi Eropah dan New York.
Tumpuan di sesi New York semalam terarah kepada ucapan Presiden European Central Bank (ECB) Christine Lagarde, namun tidak memberi impak ketara terhadap mata wang Euro.
Euro walau bagaimanapun berjaya menahan asakan tekanan US dolar pada sesi sebelumnya susulan isyarat untuk kenaikan kadar faedah akan masih diteruskan oleh ECB.

Pada carta harga pasangan mata wang EUR/USD telah menyaksikan penurunan harga di sesi Asia semalam dilanjutkan ke paras terendah 20 tahun terbaru.
Penurunan 150 pips telah mencecah sekitar 0.95500 sebelum berlaku lantunan semula harga pada kadar yang sama untuk kembali ke paras rintangan 0.97000 di sesi Eropah.
 Pergerakan harga pada sesi berikutnya lebih mendatar dan tidak menyambung kenaikan lebih tinggi sebelum menutup dagangan penghujung sesi New York sekitar 0.96000.
Harga yang masih bergerak di bawah paras halangan Moving Average 50 (MA50) pada rangka masa 1 jam di carta EUR/USD masih menunjukkan isyarat bearih buat harga minggu ini.
Penurunan harga yang dijangka bakal dilanjutkan akan menguji paras sokongan terbaru pada 0.95500 yang dicecah semalam.
Penurunan lebih rendah melepasi paras tersebut akan catatkan paras terendah terbaru lagi sejak Jun 2002 yang lalu.
Namun waspada sekiranya harga membuat lonjakan melepasi halangan MA50 dan rintangan 0.97000 yang akan menjadi indikasi awal bagi perubahan trend harga.
Kenaikan yang diteruskan akan kembali menuju semula ke zon-zon tumpuan harga terdahulu seperti paras 0.98000 atau lebih tinggi lagi pada zon pariti 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Menambah Tenaga Berbanding Matawang Lain Dalam Sesi Ini

US Dollar mengaut keuntungan yang lebih tinggi pada Selasa selepas komen dovish dari penggubal dasar Fed mengenai jangkaan kenaikan kadar sebelum penghujung tahun ini.
Pelabur kini melihat penurunan jangkaan sejurus selepas komen Gabenor Fed, Lael Brainard tersebut.
Koichi Yoshikawa, Pengarah Eksekutif Kewangan di Standard Chartered Bank kekal berpendapat bahawa Fed tidak akan menaikkan kadar seawal September.
Dalam masa yang sama, US Dollar berbanding Yen meningkat 0.1% kepada ¥ 101.96.
Yen menunjukkan lonjakan apabila pelabur menjangkakan pakej rangsangan dari Bank of japan hanya memberi kesan yang terhad kepada kadar inflasi Jepun.
 Matawang tersebut juga bergerak diantara 100 dan 103 yen sebelum mesyuarat dasar BoJ.
Sementara itu, matawang euro dicatat hampir tidak berubah pada $1.1234.
Kata Masashi Murata, ahli strategi matawang Brown Brothers Harriman di Tokyo menyatakan bahawa kebimbangan terhadap ekonomi China semakin surut gara-gara data yang agak positif dikeluarkan dari China.
Disamping itu, pelabur akan meneliti data pengguna dan inflasi borong menjelang mesyuarat dasar BoE minggu ini. Inflasi yang tinggi akan menjejaskan jangkaan pelonggaran dasar selanjutnya sekali gus mengangkat nilai pound.
Sterling juga dilapor stabil pada $1.335.

Baca artikel berkaitan dengan China : Pengukuhan Ekonomi Kedua Terbesar Ini Tidak Boleh Disangkal Lagi


Rupa-Rupanya Junaman Pound Turut Beri Kesan Pada Emas

Emas melonjak dalam sesi Asia pada Jumaat selepas junaman yang dibuat Pound pagi tadi. Selain itu, tumpuan pasaran juga masih tidak beralih fokus untuk menanti data pekerjaan Amerika Syarikat yang bakal diumumkan malam ini.
Emas di Comex meningkat 0.41% kepada $1.258.15 satu troy ounce.
Pasaran dikatakan memberi tumpuan kepada data NFP pada Jumaat ini bagi indikasi yang lebih mendalam kepada kekuatan pasaran kerja di Amerika Syarikat. Hal ini kerana, Fed mengatakan bahawa keputusan kadar pada masa akan datang bergantung kepada kekuatan sektor ini.
 Ramalan konsensus menjangkakan bahawa angka bagi sektor pekerjaan akan menunjukkan pertumbuhan sebanyak 175,000 bagi bulan September, selepas mencatatkan peningkatan pada bulan sebelum ini. Pendatan purata setiap jam juga diramal meningkat.
Semalam, harga emas terus mengalami kerugian selepas mencecah parah terendah dalam tempoh hampir 4 bulan. Perkara ini berikutan jangkaan yang semakin meningkat terhadap kenaikan kadar oleh Fed pada Disember nanti.
Emas dikatakan amat sensitif dengan pergerakan kadar. Jika kadar dinaikkan, kekuatan US Dollar turut akan meningkat. Pengukuhan ini akan menyebabkan emas didagang melemah kerana logam ini dinilai berbanding matawang gergasi tersebut.

Apa Makna Kejayaan Sebagai Seorang Trader?


Lagi Sekali GBP/JPY Pecah Rekod Paling Tinggi Sejak 2016!

Carta harga pasangan mata wang GBP/JPY melonjak ke paras ketinggian terbaru setelah berjaya melepasi rintangan paras 176.00 pada Selasa semalam, memecah rekod tertinggi sejak Januari 2016.
Menyokong pengukuhan Pound di sesi Eropah semalam adalah penerbitan data pekerjaan UK yang memaparkan bacaan komponen yang keseluruhannya adalah positif.
Pound berjaya mengekalkan pengukuhan ke atas Yen, sementara Yen pula akan terus berisiko menjelang keputusan mesyuarat bank pusat Jepun pada penghujung minggu.
Bank of Japan (BOJ) diramalkan masih akan mengekalkan kadar di paras rendah pada -0.10% sementara kenyataan oleh Gabenor Kazuo Ueda akan dinilai jika terdapat sebarang perubahan pada dasar monetari terdahulu yang dikekalkan.
Pembukaan sesi Eropah hari ini (Rabu) memberi tumpuan pada data pertumbuhan ekonomi (KDNK) UK dengan angka yang menepati ramalan iaitu pertumbuhan 0.2% untuk bulan April.
Pergerakan harga pada carta GBP/JPY tidak memberi reaksi awal ketika data tersebut diterbitkan dengan tumpuan utama pasaran kini berkemungkinan telah beralih pada mesyuarat FOMC.
Harga yang kekal bergerak di atas paras sokongan Moving Average 50 (MA50) pada rangka masa 1 jam di carta itu menjangkakan corak bullish harga akan diteruskan lagi.
 Kenaikan setakat penghujung sesi New York telah mencapai ketinggian terbaru lagi sekitar 176.800 setelah mengatasi paras dicapai minggu lalu.
Kenaikan lebih tinggi jika diteruskan dilihat akan menuju ke sekitar 178.00 atau 179.00 untuk harga catatkan rekod terbaru lagi.
Sementara, jika harga mula menjunam semula di bawah 176.00 dan melepasi sokongan MA50, harga akan terdorong untuk susut lebih rendah dengan pergerakan bearish yang bakal dipaparkan.
Zon RBS (resistance become support) 174.500 akan diuji dan setelah ditembusi, harga bakal menuju ke sekitar 172.600 hingga 172.00.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Berhenti Naik, EUR/USD Melonjak Ke Paras Tertinggi 2 Tahun!

US dolar ketara pamerkan penyusutan pada awal minggu ini dengan pergerakan lemah berbanding matawang utama yang lain.
Indeks dolar yang mengukur kekuatan matawang utama tersebut telah mencatatkan penurunan ke paras terendah hampir 2 tahun, gagal pulih selepas pengumuman terbaru Federal Reserve (Fed) berkenaan perubahan polisi monetari bank pusat.
Menambah tekanan buat US dolar dengan kewaspadaan pelabur menjelang laporan data pekerjaan NFP Amerika Syarikat pada Jumaat. Isyarat lebih awal, laporan data ADP NFP pada Rabu untuk pekerjaan sektor swasta akan diteliti.
Diteliti pergerakan harga pada carta pasangan matawang EUR/USD pada Isnin, harga yang pada awalnya cuba turun di bawah paras 1.19000 telah membuat kenaikan sekitar 80 yang menunjukkan US dolar kekal menyambung penyusutan pada minggu lalu.
Memulakan dagangan awal sesi Asia pagi ini di sekitar paras 1.19300, harga telah menyambung kenaikan dan melepasi paras ketinggian semalam yang merupakan zon resistance pada Ogos.
Kenaikan 60 pips ke paras 1.19900 mencatatkan paras ketinggian terbaru harga di carta EUR/USD sejak dagangan Mei 2018.
 Kenaikan harga seterusnya dijangkakan menuju paras ketinggian sekitar 1.20900 jika US dolar kekal bergerak lemah dalam pasaran.
Sebaliknya jika harga kembali membuat penurunan semula, paras awal yang akan diuji adalah pada 1.19600 iaitu paras resistance harga sebelum ini yang akan membentuk zon RBS (resistance become support) terbaru.
Seterusnya paras penting pada 1.19000 akan kembali menjadi destinasi tumpuan harga.
Pelabur juga akan memberi perhatian pada data-data ekonomi Eropah minggu ini yang akan turut mempengaruhi pergerakan matawang Euro.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis teknikal EUR/USD – Timeframe H1 – 12/1/2018

EUR/USD semalam membuat kenaikan lebih kurang 110 pips seperti yang dijangkakan pada tempoh hari(rujuk analisis 10/1/2018). Dan secara teknikal, EUR/USD telah breakout previous LH/resistance 1.2000  bagi wave bearish dan kini berpotensi untuk terus bullish. Jadi, peluang retracement yang boleh diperhatikan ketika ini adalah di sekitar harga 1.2014/00 sebelum ia bullish.
 Sekiranya ia tidak retrace, EUR/USD akan terus bullish dan berpotensi untuk menguji resistance terhampir yang berada pada sekitar harga 1.2080 dan jika breakout ia akan mencapai ke target seterusnya iaitu 1.2114.
Walaubagaimanapun, jika EUR/USD masih gagal untuk breakout Key Resistance 1.2080, ia akan mulai kembali bearish. Oleh itu, penting untuk memperhatikan harga breakout Key Resistance sebelum entry atau entry the breakout.


Sentimen Semasa Bagi Pasangan Matawang Usd/Jpy

Pemulihan US dolar pada awal sesi dagangan Eropah, ditambah lagi dengan kelemahan Yen, telah menyebabkan Usd/Jpy menguat hari ini. Pasangan matawang ini sedang didagangkan di paras 114.28, naik 0.80% daripada penutupan sesi Rabu.
Jika dilihat dari pergerakan hari ini, Usd/Jpy telah menembusi ‘upper trenline‘ menurun yang terhasil dari pergerakan harga sejak awal 2017.
Harga cuba untuk menembusi trenline tersebut sejak dari minggu lalu tetapi gagal. dan sekali lagi trenline ini cuba diuji dalam sesi Rabu dan masih gagal untuk ditembusi. Trenline ini hanya dapat ditembusi hari ini yang jelas dilihat dalam time-frame 4 jam.
 Lewat hari ini Kementerian Kewangan Jepun melaporkan pelaburan bon oleh rakyat Jepun di luar negara berkurangan sebanyak 539 billion Yen pada minggu berakhir 20 Januari. Jika dibandingkan dengan pelaburan asing ke dalam pasaran bon Jepun pada minggu berakhir 13 Januari meningkat 332.1 billion Yen. Pelabur asing menjual 376.1 billion Yen saham di Jepun pada minggu lepas berbanding pembelian yang berjumlah 246.5 billion Yen.
Indeks US dolar yang mengukur kekuatan matawang Usd berbanding enam matawang utama dunia yang lain masih didagangkan di sekitar 100.26 naik 0.28%. US dolar sejak akhir-akhir ini melemah dengan indeks ini jatuh dari paras tertinggi awal bulan ini.
Pada lewat sesi Rabu, Presiden Trump telah menandatangani arahan bagi pembinaan sempadan US-Mexico dan menghentikan bantuan kepada pendatang haram ke US.
Time-frame 4-Jam


Terhalang Di Paras ¥137.00, Mampukah USD/JPY Kekalkan Trend Bullish?

Seperti yang diperhatikan pada carta pasangan mata wang USD/JPY sepanjang minggu lalu, harga menunjukkan corak pergerakan sideway di antara julat 137.00-135.00.
Ketika US dolar memaparkan pengukuhan, harga membuat kenaikan sehingga terhalang di zon rintangan 137.00.
Sementara ketika Yen lebih baik berbanding US dolar menyaksikan penurunan harga yang berlaku menuju zon 135.00 yang menjadi sokongan buat harga.
Zon RBS (resistance become support) tersebut selagi belum ditembusi akan menjangkakan harga masih berpotensi untuk menyambung pergerakan trend bullish.
Untuk perkara itu berlaku, kenaikan harga perlulah melepasi rintangan 137.00 yang kini menjadi paras tertinggi harga dicapai untuk tempoh dagangan 10 minggu.
Namun, penyusutan US dolar pada dagangan penghujung minggu telah melihatkan harga yang telah mencapai 137.00 kembali susut dan menutup dagangan sesi terakhir sekitar 135.800.
Penurunan diteruskan pada pembukaan sesi Asia pagi ini, dengan harga yang bergerak di bawah paras halangan Moving Average 50 (MA50) pada rangka masa 1 jam di carta USD/JPY itu memberi indikasi bearish.
 Sekiranya kenaikan berjaya melepasi rintangan 137.00, harga bakal merekodkan ketinggian terbaru lagi dengan sasaran untuk menuju sehingga paras 139.00.
Namun jika harga terjun menembusi zon RBS 135.00, pelabur mula bersedia untuk perubahan trend harga dengan jangkaan penurunan lebih rendah.
Penurunan awal dilihat akan ke sekitar 134.00 sebelum melanjutkan lagi penurunan mencecah sekitar 132.00 sekiranya US dolar didagangkan terlalu lemah.
Pantau juga sentimen pasaran semasa yang boleh mempengaruhi dagangan pasangan mata wang safe-haven ini.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 25 – 29 Apr 2016

Dollar AS mengakhiri minggu lepas dengan positif. Laporan KDNK (GDP) dari Amerika Syarikat dan beberapa negara lain, tempahan barangan tahan lama dan mesyuarat Feds semuanya dijangka menjadi pemacu utama minggu ini. Juga ambil perhatian terhadap keputusan BoJ, yang menjadi lebih penting sekarang.
Sedikit ulasan minggu lepas:
Data ekonomi AS telah bercampur-campur dengan data perumahan yang lemah dan satu lagi pengurangan dalam tuntutan pengangguran. Kesan daripada sidang kemuncak Doha yang gagal tidak kekal lama dan harga minyak kembali pulih dengan agak pantas. Presiden ECB Mario Draghi cuba untuk tidak merubah keadaan dan akhirnya mendapat Euro yang lebih lemah, manakala laporan yang keluar dari BoJ mengenai pelonggaran terbukti menjadi penggerak pasaran yang besar, akhirnya memukul Yen dengan keras.
Berikut adalah agenda utama dalam kalendar Forex minggu ini:
Jom kita lihat:
Isnin, 4:00 Petang
Ifo Iklim Perniagaan Jerman:  Sentimen perniagaan Jerman telah meningkat pada bulan Mac, selepas tiga penurunan berturut-turut, di tengah-tengah keyakinan yang lebih tinggi tentang keadaan semasa serta prospek masa depan. Indeks IFO iklim perniagaan Jerman meningkat kepada 106.7 mata pada bulan Mac daripada 105.7 mata pada bulan Februari. Penganalisis hanya menjangkakan kenaikan ringan kepada 106.1 mata. Jangkaan perniagaan meningkat kepada 100.0 mata pada bulan Mac daripada yang disemak naik 98.9 mata pada bulan Februari, tetapi masih jelas di bawah paras yang dicatatkan pada akhir tahun lepas. Penganalisis menjangkakan sentimen perniagaan akan kekal lembap pada bulan-bulan akan datang. Ahli ekonomi menjangkakan iklim perniagaan Jerman meningkat kepada 107.1 mata.
Selasa, 8:30 Malam
Tempahan Barangan Tahan Lama AS:  Tempahan baru untuk barangan perkilangan tahan lama AS merosot pada bulan Februari, di tengah-tengah kekuatan Dollar yang berterusan dan harga minyak yang kembali rendah. Tempahan barangan tahan lama merosot 2.8% selepas kenaikan 4.2% yang disemak turun pada bulan Januari. Pakar ekonomi menjangkakan penurunan yang lebih teruk kepada -3%. Penurunan tempahan barangan tahan lama menyokong data baru-baru ini yang mencadangkan trend menurun dalam sektor pembuatan hampir berakhir. Sementara itu, tempahan teras tidak termasuk pengangkutan, jatuh 1.0% selepas meningkat 1.8% pada bulan sebelumnya. Tempahan barangan tahan lama dijangka meningkat sebanyak 1.9% buat masa ini, manakala tempahan teras dianggarkan stabil kepada 0.6%.
Selasa, 10:00 Malam
Keyakinan Pengguna AS:  Sentimen pengguna di Amerika Syarikat mengumpulkan segenap kekuatannya pada bulan Mac, tengah-tengah keyakinan yang lebih tinggi mengenai prospek jangka pendek untuk ekonomi AS. Indeks meningkat kepada 96.2 mata pada bulan Mac daripada disemak naik 94.0 mata pada bulan Februari, manakala pakar ekonomi menjangkakan penurunan kepada 93.9 mata. Pandangan enam bulan menunjukkan peningkatan kepada 84.7 mata daripada 79.9 mata pada bulan sebelum ini. Tetapi keadaan ini menurun sedikit kepada 113.5 mata daripada 115 mata pada bulan Februari, mencapai paras terendah sejak November. Sentimen pengguna telah kebanyakannya menjadi positif selama lebih daripada setahun, manakala perbelanjaan pengguna telah perlahan baru-baru ini, meningkat hanya 0.1% setiap bulan antara Disember dan Februari. Tetapi pasaran buruh AS telah semakin bertambah baik, menambah peluang pekerjaan dan gaji sepanjang tahun lalu. Keyakinan pengguna dijangka mencatatkan 95.8 mata pada bulan April.
Rabu, 4:30 Petang
Data KDNK (GDP) UK:  Ekonomi UK berkembang sebanyak 0.6% pada suku terakhir 2015, mencapai kadar pertumbuhan yang lebih baik menurut data terkini. Walau bagaimanapun, kadar pertumbuhan tahunan adalah lebih rendah daripada kenaikan 2.9% yang dicatatkan pada tahun sebelumnya. Walaupun terdapat penurunan dalam pertumbuhan, ekonomi UK masih menjadi salah satu daripada ekonomi negara-negara maju yang paling pesat berkembang. Bacaan itu adalah sejajar dengan konsensus pasaran. KDNK (GDP) UK dijangka mencapai 0.4% buat masa ini.
 Rabu, 10:30 Malam
Inventori Minyak AS:  Harga minyak meningkat 4% minggu lepas selepas kenaikan yang lebih kecil daripada jangkaan dalam inventori minyak mentah yang mengimbangi kebimbangan output yang kembali meningkat di Kuwait. Stok minyak mentah meningkat 2.1 juta tong berbanding jangkaan peningkatan 2.2 juta tong. Harga minyak mentah pada mulanya jatuh selepas industri minyak dan gas Kuwait memberhentikan mogok tiga hari mereka dan meningkatkan pengeluaran mereka kepada 1.6 juta tong sehari daripada 1.1 juta pada hari Ahad.
Khamis, 2:00 Pagi
Keputusan Kadar AS:  Dalam mesyuarat dasar sebelumnya, Fed berkata ia tidak akan menaikkan kadar utama yang dirancang pada mulanya. Feds juga memotong unjuran pertumbuhan ekonomi AS dan inflasi, secara radikal menurunkan anggarannya bagi bilangan kenaikan kadar pada 2016. Pengerusi Janet Yellen, menganggarkan pada Disember lalu, bahawa ekonomi akan berkembang 2.4% tahun ini dan Feds akan menaikkan kadar sebanyak empat kali. Tetapi kemudian, pasaran saham menjadi tidak menentu, harga minyak menjunam dan kemungkinan berlaku kemelesetan ekonomi AS meningkat pada bulan Januari dan awal Februari. Hasilnya, Yellen dan pemimpin-pemimpin Feds menjangkakan hanya dua kenaikan kadar pada tahun ini. Feds juga menurunkan unjuran pertumbuhan ekonomi pada tahun ini kepada 2.2%, berbanding dengan 2.4% yang dilaporkan pada sebelum ini. Tambahan pula, Feds juga menyatakan bahawa kenaikan kadar pada masa hadapan akan berlaku secara beransur-ansur dan bahawa “dasar tidaklah tetap” dan akan berubah dengan mengikut keadaan ekonomi semasa.
Khamis, 5:00 Pagi
Keputusan Kadar NZ:  Reserve Bank of New Zealand mengurangkan kadar sebanyak 25 mata asas, mencapai 2.25% pada mesyuarat bulan Mac lalu. Langkah itu tidak dijangkakan oleh penganalisis. Bank itu berkata bahawa tinjauan ekonomi global bertambah buruk sejak Disember dengan pertumbuhan ekonomi yang lemah di China dan Eropah. Gabenor RBNZ Graeme Wheeler berkata, industri tenusu New Zealand mengalami cabaran yang sukar tetapi pertumbuhan domestik sedang mengumpul kekuatan di tengah-tengah penghijrahan masuk dan pelancongan. Wheeler juga berkata lebih banyak pemotongan kadar akan dilakukan untuk memastikan inflasi mendap berhampiran pertengahan julat sasaran.
Khamis, 1:00 Petang
Keputusan Kadar Jepun:  Bank of Japan (BoJ) mengekalkan kadar tidak berubah pada pertemuan terakhir pada bulan Januari lalu, di mana ia mengejutkan pasaran dengan mengamalkan dasar kadar negatif, sekaligus membayangkan pemotongan kadar jika diperlukan. BoJ berkata eksport dan pengeluaran adalah lembap disebabkan oleh kelembapan dalam pasaran negara membangun. Kelesuan dijangka berterusan dalam eksport dan pengeluaran untuk hari-hari yang akan datang, manakala permintaan dalam negeri dijangka mengumpul kekuatan.
Khamis, 8:30 Malam
Data KDNK (GDP) AS:  Pertumbuhan ekonomi AS berkembang kurang daripada yang dijangkakan pada suku keempat 2015, ekoran Dollar AS yang kukuh dan permintaan global yang lembap, sekaligus memberikan kesan kepada eksport. Keluaran Dalam Negara Kasar (GDP) meningkat pada kadar tahunan 0.7%. Pelaburan oleh syarikat tenaga menurun dengan harga minyak yang lebih rendah. Pertumbuhan dalam perbelanjaan pengguna juga perlahan. Walau bagaimanapun, pasaran buruh semakin diperkukuhkan. Federal Reserve (Feds) AS mengakui bahawa pertumbuhan perlahan pada akhir tahun lalu, tetapi juga menyatakan bahawa keadaan pasaran pekerjaan adalah semakin bertambah baik. Ekonomi Amerika Syarikat dijangka berkembang sebanyak 0.7% pada suku pertama 2016.
Tuntutan Bantuan Pengangguran AS:  Tuntutan bantuan pengangguran mingguan mencatatkan penurunan yang tidak dijangka mencecah 247 ribu selepas 253 tuntutan pada minggu sebelumnya. Bacaan tersebut adalah lebih baik daripada 265 ribu yang diramalkan oleh penganalisis. Purata bergerak empat minggu tuntutan menurun sebanyak 4,500 kepada 260,500 daripada minggu sebelumnya. Bilangan tuntutan baru dijangka mencecah 252 ribu pada minggu ini.
Jumaat, 8:30 Malam
Data KDNK (GDP) Kanada:  Ekonomi Kanada berkembang untuk bulan yang keempat berturut-turut pada bulan Januari, sebanyak 0.6%. Bacaan adalah lebih baik daripada ramalan 0.3%. Sektor perkilangan berkembang sebanyak 1.2%, jauh lebih baik daripada 0.4% yang dijangkakan. Sektor minyak dan gas, perkilangan, perdagangan runcit, utiliti dan kewangan juga berkembang, manakala sektor perdagangan borong dan seni, hiburan dan rekreasi menguncup. Sektor perlombongan juga menyusut, terutamanya akibat daripada penurunan dalam harga tembaga, nikel, plumbum dan zink.
** Semua masa dalam waktu Malaysia dan yang sewaktu dengannya GMT +8


7 Berita Forex Penting Tumpuan Pasaran Minggu Ini (20-24 Julai 2020)

Berikut merupakan sebahagian data-data ekonomi penting yang menjadi tumpuan pasaran sepanjang minggu ini.
Minit Mesyuarat BOJ (Isnin 7.50 Pagi): Bank of Japan (BOJ) telah mengekalkan kadar faedah tidak berubah di paras -0.10% pada mesyuarat yang terbaru. Minit mesyuarat yang diterbitkan memberi petunjuk tiada perubahan polisi pelonggaran oleh bank pusat.
Minit Mesyuarat RBA (Selasa 9.30 Pagi): Tumpuan pasaran sesi Asia pada Selasa terarah pada minit mesyuarat bank pusat Australia yang akan mempengaruhi pergerakan matawang dolar Australia. Reserve Bank of Australia (RBA) telah mengekalkan kadar faedah tidak berubah di paras terendah 0.25%.
Data Jualan Runcit Kanada (Selasa 8.30 Malam): Pelabur akan nantikan angka bacaan yang terbaru untuk bulan Mei selepas penurunan ketara pada kadar jualan runcit Kanada pada bulan sebelumnya yang menjunam -26.4%.
 Data Inflasi Kanada (Rabu 8.30 Malam): Indeks harga pengguna di Kanada meningkat pada bulan Mei walaupun tidak mencapai jangkaan. Kadar inflasi pada bulan Jun akan dinilai berikutan pandemik masih lagi memberi kesan terhadap ekonomi.
Data Tuntutan Pengangguran AS (Khamis 8.30 Malam): Kadar tuntutan faedah pengangguran dilihat semakin menurun, namun pada kadar yang sangat perlahan dengan angka bacaan masih lagi di atas paras 1 juta.
Data PMI Pembuatan dan Perkhidmatan Jerman (Jumaat 3.30 Petang): Trend kenaikan pada angka bacaan akan menjangkakan bacaan untuk bulan Julai terus meningkat menuju paras 50 yang memisahkan pengembangan dan penguncupan ekonomi.
Data PMI Pembuatan dan Perkhidmatan UK (Jumaat 4.30 Petang): Aktiviti ekonomi di UK dijangka akan terus mencatatkan peningkatan yang menunjukkan petanda ekonomi sedang berkembang baik untuk bulan Julai selepas bacaan pada Jun yang positif meningkat.


F.O.M.C Kekal Kadar Faedah 2% – Kenaikan Seterusnya Dijangka Pada September

The Federal Reserve mengekalkan kadar faedah seperti yang dijangka pada Khamis dan menunjukkan isyarat kelangsungan hala tuju kenaikan kadar faedah jika ekonomi Amerika Syarikat terus berkembang.
The Fed mengekalkan kadar faedah pada paras 2.00% dengan memberikan panduan kenaikan kadar faedah secara beransur-ansur sekaligus meyakinkan pasaran bahawa bank pusat ini di landasan yang tepat untuk membuat dua lagi kenaikan kadar faedah pada tahun ini.
Potensi kenaikan kadar faedah untuk bulan September berada di sekitar 90% naik daripada 80% sebelum pengumuman dasar monetari. Manakala, 60% kebarangkalian bagi kenaikan kadar faedah bulan Disember.
 Sebelum ini, bank pusat menaikkan kadar faedahnya pada bulan Jun, dalam masa yang sama menunjukkan kenaikan empat kali kadar faedah pada tahun ini meningkat daripada hanya tiga kali.
Terdapat dua perkara yang akan diambil kira oleh Fed dalam penggubalan dasar monetari iaitu gunatenaga (employment) dan inflasi. Pasaran pekerjaan seperti yang kita tahu semakin ketat (baik), di mana kadar inflasi keutamaan bank pusat iaitu Core-PCE bergerak di sekitar sasaran 2.0%.
Pertumbuhan ekonomi Amerika Syarikat pula semakin kukuh pada suku kedua 2018 naik daripada hanya 2.0% kepada 4.1%.


6 Berita Data Ekonomi Penting Tumpuan Pasaran Minggu Ini (1-5 Mac 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan Eropah (Isnin 5.00 Petang): Sektor pembuatan di Eropah masih menunjukkan angka di paras berkembang yang baik sejak Ogos tahun lalu. Dijangka tiada perubahan pada angka bacaan akhir seperti yang diterbitkan pada bacaan sebelum ini pada 57.7 mata.
Data PMI Pembuatan UK (Isnin 5.30 Petang): Sektor pembuatan UK berkembang baik sejak Julai tahun lalu memberikan isyarat yang baik untuk pemulihan ekonomi. Bacaan akhir juga diramalkan tidak berubah berbanding bacaan awal yang diterbitkan.
 Data PMI Pembuatan AS Tinjauan ISM (Isnin 11.00 Malam): Sektor pembuatan di AS juga menunjukkan angka perkembangan yang meningkat di atas paras 50.0 sejak Julai tahun lalu. Angka bacaan bagi sektor ekonomi terbesar di dunia itu dijangka akan terus positif.
Mesyuarat Polisi Bank Pusat Australia (Selasa 11.30 Pagi): Tumpuan akan terarah pada mesyuarat polisi kedua bagi tahun ini oleh Reserve Bank of Australia (RBA). Kadar faedah dijangka akan dikekalkan di paras terenda 0.10%, namun kenyataan susulan oleh bank pusat akan dijadikan petunjuk polisi yang seterusnya oleh pasaran.
Data Keluaran Dalam Negara Kasar Australia (Rabu 8.30 Pagi): Data pertumbuhan GDP Australia untuk suku terakhir tahun 2020 dijangka susut berbanding suku sebelumnya. Bacaan data yang pasif bakal memberi kesan negatif terhadap pergerakan mata wang dolar Aussie dalam pasaran.
Laporan Data Pekerjaan NFP AS (Jumaat 9.30 Malam): Pertambahan pekerjaan di Amerika Syarikat untuk bulan Februari dijangka meningkat lebih tinggi berbanding bacaan bulan sebelumnya. Purata pendapatan per jam berkemungkinan tidak berubah di paras 0.2% sementara kadar pengangguran dijangka sedikit meningkat kepada 6.4% daripada 6.3% sebelum ini.


Sesi Dagangan Yang Lebih Stabil Untuk Emas

Harga emas kekal stabil pada paras tertinggi dalam jangka masa 3 minggu pada Jumaat setelah keputusan mengecewakan oleh BoJ dan Fed yang mengekalkan kadar faedah kepada nilai tidak berubah dalam mesyuarat sesi Julai.
Di bahagian Comex New York Merchantile Exchane, gold futures untuk penghantaran Disember berubah pada $1,341.75.
Kontrak Ogos berakhir pada hari Khamis ke satu sesi yang lebih tinggi iaitu pada $1,341.20 satu ounce.
 Pada akhir mesyuarat bulanan pada hari Jumaat, BoJ mengumumkan peningkatan sederhana dalam pembelian Dana Dagangan Bursa (ETF), tetapi mengekalkan sasaran wang asas pada 80 trillion yen sebagai kadar pembelian aset-aset lain.
BoJ juga mengekalkan kadar faedah kepada nilai negatif 0.1%
Di tempat lain, silver futures bagi penghantaran bulan September jatuh sebanyak 0.12% kepada $20,168 satu troy ounce, manakala copper futures untuk penghantaran September merosot sebanyak 0.68% satu pound.


Analisis Teknikal USD/JPY – Timeframe H1 – 2/10/2018

Pandangan teknikal untuk chart USD/JPY pada dagangan semalam, harga dilihat telah membuat Higher High yang baru namun harga gagal menembusi zon harga 114.00 dan bergerak di sekitar paras tersebut pada sesi pasaran Eropah dan New York semalam. Berdasarkan indicator Moshed Magic Line, harga telah naik melepasi paras resistance MagicR1 dan menguji paras MagicR2 di mana paras tersebut berada berdekatan dengan paras resistance 114.00.
Pada sesi pasaran Asia hari ini pula, harga telah bergerak menurun dari paras resistance 114.00 menyentuh paras Magic Pivot 113.896 hari ini dan menguji sekali lagi paras 114.00 sebelum harga telah membuat terjunan ke paras lebih rendah dari Magic Pivot dan menuju ke paras support 113.716 (MagicS1). Jika momentum penurunan yang dibuat terus dikekalkan, jangkaan harga akan turun ke paras lebih rendah ke paras support 113.527 (MagicS2). Seterusnya harga berkemungkinan akan menguji paras support 113.347 (MagicS2) yang menjadi zon tumpuan harga sebelum ini.
 Namun, jika harga terus menyambung jejak kenaikan yang dibuat sejak beberapa minggu lalu, harga berkemungkinan akan naik menguji paras resistance 114.085 (MagicR1) yang berada berhampiran zon resistance 114.00 yang gagal ditembusi semalam. Dan jika harga berjaya breakout paras tersebut, paras ketinggian terbaru yang dilihat berpotensi dicapai harga adalah pada paras resistance 114.265 (MagicR2) atau seterusnya ke paras resistance yang lebih tinggi yang berada di paras 114.454 (MagicR3).
Untuk menentukan paras support dan resistance terbaik pada chart USD/JPY ini, anda boleh rujuk paras-paras yang diberikan oleh indicator Moshed Magic Line setiap hari. Kawal posisi trade anda sebaik mungkin menjelang data pekerjaan di AS yang akan dikeluarkan penhujung minggu ini.

Paras support: 113.716, 113.527, 113.347.
Paras resistance: 114.085, 114.265, 114.454.


Ini Sentimen Pasaran Menjelang Sesi Eropah Yang Anda Perlu Tahu

Sentimen pasaran masih bercampur-campur dengan perkembangan pasif pada rundingan dagang antara Amerika Syarikat dan China membuatkan pelabur lebih berhati-hati dalam sebarang keputusan.
Presiden Amerika Syarikat mengumumkan penangguhan tarif ke atas sebahagian barangan import China kepada tarikh 15 Disember. Berhubung perkara tersebut, dilaporkan tiada konsesi perdagangan dari pihak China ke atas pengumuman penangguhan tarif tersebut.
Niaga hadapan saham Amerika Syarikat mencatatkan sedikit pemulihan namun hasil perbendaharaan memberikan kebimbangan. Hasil pulangan 30 tahun pula telah mencecah paras lebih rendah dari 2% buat pertama kali, menguatkan lagi kegelisahan ekonomi menuju ke arah kemelesetan.
Di samping itu juga, hasil pulangan 10 tahun jatuh lebih rendah berbanding hasil pulangan 2 tahun, menyaksikan penyongsangan keluk hasil pulangan buat pertama kali sejak 2007.
 Bagi dagangan komoditi, harga emas kembali mencatatkan kenaikan menuju ke paras ketinggian terbaru dalam tempoh lebih 6 tahun selepas sedikit menurun pada Rabu ekoran pengumuman tarif Trump. Sementara harga minyak mentah pula mengalami kejatuhan semalam ekoran perkembangan perang dagang AS-China kurang memberangsangkan serta bacaan ekonomi China yang merosot.
Dagangan dolar Australia pada hari ini positif didorong oleh lonjakan pada angka bacaan laporan data pekerjaan Australia yang dikeluarkan pada sesi Asia. Kadar pengangguran turut kekal di paras sebelum ini.
Selepas data inflasi di UK mencatatkan bacaan positif semalam, tumpuan untuk sesi Eropah hari ini pula akan terarah pada data jualan runcit di UK. Ramalan bacaan data pada kali ini bakal menurun.
Pada sesi New York pula, data jualan runcit Amerika Syarikat pula akan menjadi fokus utama pelabur. Pelabur tidak menjangkakan peningkatan ketara terhadap bacaan data ekoran ketegangan perang dagang bersama China masih lagi berlarutan dan akan menjejaskan sektor jualan.
Terus beri tumpuan pada perkembangan isu-isu semasa dalam pasaran serta data-data ekonomi yang dipaparkan.


Pasaran Mula Berhati-Hati Selepas Data ISM Bulan Jun Ini Dikeluarkan!

Aktiviti dalam industri perkhidmatan Amerika Syarikat (A.S) berkembang pada kadar sederhana pada bulan Jun yang disebabkan kekurangan tenaga kerja dan bahan mentah.
Institute for Supply Management (ISM) melaporkan bahawa indeks aktiviti bukan pembuatan jatuh ke paras bacaan 60.1 pada bulan Jun daripada bacaan 64.0 pada bulan Mei, bacaan tertinggi dalam sejarah. Bacaan tersebut tersasar daripada jangkaan pakar ekonomi yang mensasarkan bacaan 63.5.
Bacaan yang mencatat melebihi paras 50 menunjukkan bahawa sektor perkhidmatan sedang berkembang manakala bacaan dibawah paras 50 menujukkan penguncupan.
 Ekonomi A.S telah berhadapan dengan cabaran kekurangan tenaga kerja dan bahan mentah selepas ekonomi dibuka kembali setelah lebih dari satu tahun penularan Covid-19. Setakat ini, lebih dari 150 juta orang telah divaksin sehingga mampu mengekang penularan Covid-19 dan penarikan langkah darurat. Hal ini secara tidak langsung meningkatkan permintaan terhadap perkhidmatan dan barangan.
Ukuran tinjauan tunggakan pesanan meningkat dari 61.1 pada bulan Mei kepada 65.8 pada bulan Jun. Bacaan pesanan baru masih tetap baik dan terdapat ruang akan terus meningkat pada bulan akan datang. Dengan bekalan yang tidak menunjukkan tanda-tanda kekurangan, perniagaan terus membayar lebih banyak untuk input. Laporan menunjukkan bahawa bacaan harga yang dibayar oleh industri perkhidmatan jatuh daripada 80.6 yang dikecapi pada bulan Mei kepada bacaan 79.5. Peningkatan berterusan menyokong pandangan beberapa ahli ekonomi bahawa inflasi yang lebih tinggi terbukti lebih stabil daripada yang dibayangkan oleh Rizab Persekutuan.
Pandangan tersebut juga dikongsi oleh Setiausaha Perbendaharaan Janet Yellen, yang memberi peringatan bahawa pengerusi the Fed Jerome Powell berulang kali mengatakan bahawa inflasi yang tinggi hanyalah sementara dengan menjangkakan rantaian bekalan akan normal dan optimum
Indeks US dolar yang mengukur dolar greenback berbanding enam matawang utama menunjukkan pengukuhan sebanyak 0.10% kepada paras 92.502 setakat jam 10.35 p.m


Analisis GOLD – Emas Masih Belum Cukup ‘Bersinar’, Bakal Susut Ke Paras $1,800?

Walaupun US dolar paparkan prestasi suram pada dagangan Selasa semalam, namun peluang gagal dimanfaatkan oleh emas untuk meningkat dalam pasaran ekoran sentimen pasaran yang kembali memulih daripada berisiko sebelum ini.
Tarikan terhadap aset safe-haven semakin memudar menyaksikan harga emas menyusut semula selepas paparkan kenaikan di awal minggu.
Pada carta harga XAU/USD yang mengukur nilai emas berbanding US dolar telah menyaksikan lonjakan awal harga di atas paras 1800.00 pada Isnin lalu namun harga gagal mengekalkan momentum pada dagangan Selasa semalam.
Menguji zon SBR (support become resistance) pada 1830.00, harga membuat penurunan semula semalam sehingga ke penghujung sesi New York ke sekitar 1815.00.
Bersambung pada dagangan hari ini (Rabu), harga emas telah memberi isyarat pergerakan bearish selepas bergerak di bawah paras halangan Moving Average 50 (MA50) semula dan berkemungkinan akan menyambung semula corak penurunan minggu lalu.
Sekiranya penurunan harga berlaku, harga akan menguji kembali zon tumpuan pada 1800.00 sebelum penurunan lebih rendah yang diteruskan bakal menuju ke zon jangkaan 1760.00.
 Penurunan ke zon tersebut juga akan mencatatkan paras terendah terbaru emas untuk tempoh dagangan 5 bulan, atau terendah untuk tahun 2022.
Sebaliknya jika lonjakan harga berjaya diteruskan melepasi zon 1830.00, pelabur lebih optimis untuk emas kembali bergerak dalam trend bullish.
Kenaikan harga bakal menguji beberapa zon tumpuan yang lebih tinggi seperti pada zon 1850.00 dan seterusnya pada rintangan 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Melonjak 120 Pips Ketika NFP, EUR/USD Sambung Naik Lagi!

Laporan data pekerjaan NFP Amerika Syarikat (AS) yang diterbitkan pada Jumaat lalu telah menyaksikan penyusutan nilai berlaku ke atas US dolar.
Meneliti bacaan laporan, pertambahan pekerjaan pada Februari meningkat kepada 311,000 mengatasi ramalan 224,000, namun lebih rendah berbanding bulan sebelumnya 504,000.
Purata pendapatan perjam susut kepada 0.2% daripada 0.3%, manakala kadar pengangguran yang dijangka kekal pada 3.4% telah meningkat hingga 3.6%.
Keseluruhan komponen data yang dinilai suram telah mendorong penyusutan US dolar dan memudarkan kembali jangkaan kenaikan 50 mata asas kadar faedah oleh Federal Reserve (Fed) pada mesyuarat FOMC Mac ini.
Menguatkan lagi jangkaan tersebut apabila krisis Silicon Valley Bank (SVB) di AS mengalami keruntuhan yang dikatakan berpunca daripada kesan kenaikan kadar faedah yang tinggi.

Meneliti carta harga pasangan mata wang EUR/USD ketika kesan selepas NFP, harga melonjak melepasi paras 1.06000 hingga mencapai paras sasaran 1.07000 dengan sekitar 120 pips kenaikan harian dicatatkan.
Paras 1.07000 merupakan rintangan buat harga yang kebal untuk ditembusi sejak dagangan beberapa minggu lalu.
 Menyambung dagangan pada pembukaan awal minggu ini, peningkatan harga diteruskan dan akhirnya berjaya tembusi rintangan 1.07000 tersebut di sesi Asia.
Kenaikan lebih tinggi dijangkakan menuju paras sasarn terbaru pada 1.08000 untuk harga catatkan paras tertinggi terbaru 4 minggu.
Namun situasi boleh berubah menyaksikan kejatuhan harga berlaku semula sekiranya US dolar berjaya mengukuh kembali.
Penurunan semula harga di bawah paras 1.07000 akan mendorong harga kembali menuju paras tumpuan 1.06000.
Seterusnya, pelabur akan meneliti petunjuk-petunjuk untuk menilai perubahan trend harga yang mungkin berlaku semula.
Selain memerhati perkembangan krisis SVB, pasaran kini menantikan pula terbitan data inflasi AS untuk terus menilai hala tuju Fed dalam penetapan dasar monetari mereka.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Junam Mendadak, USD Terdampar Di Dasar Lautan

US dolar terus merosot lebih rendah selepas diperlihatkan dengan satu lagi data ekonomi yang lemah, sekali gus menguatkan lagi jangkaan untuk Federal Reserve (Fed) menamatkan pengetatannya.
Data yang dikeluarkan pada sesi New York menunjukkan tawaran pekerjaan di Amerika Syarikat (JOLTs) jatuh ke paras terendah hampir 2 tahun pada bulan Februari.
JOLTs yang merupakan ukuran kepada permintaan buruh, menurun 632,000 kepada 9.9 juta pada Februari, terendah sejak Mei 2021.
Ketika sesi Asia, indeks dolar yang mengukur kekuatan dolar greenback berbanding sekumpulan mata wang utama didagangkan meningkat pada paras terendah 2 bulan 101.50.
Sementara itu, euro dan pound terus memanfaatkan peluang pengukuhan untuk masing-masing meningkat ke paras tertinggi 2 bulan dan 10 bulan berbanding greenback.
 Di sisi lain, dolar Aussie turut meraih kekuatan untuk memadamkan sebahagian kerugian daripada keputusan Reserve Bank of Australia (RBA) yang telah mengekalkan kadar faedahnya tidak berubah.
Selain itu, dolar kiwi diperdagangkan kukuh pada paras ketinggian 7 minggu menjelang mesyuarat polisi Reserve Bank of New Zealand (RBNZ) pada sesi Asia yang dijangka menaikkan kadar sebanyak 25 mata asas.
Yen turut meningkat susulan kelemahan yang dicatatkan US dolar dan hasil perbendaharaan AS 10 tahun yang lebih rendah.
Di samping itu, dolar Kanada kekal bertahan pada keuntungan untuk kekal diniagakan kukuh pada paras tertinggi 2 bulan berbanding USD.
Selain mesyuarat RBNZ, pelabur juga akan memberi tumpuan kepada penerbitan data pekerjaan ADP sektor swasta dan PMI perkhidmatan tinjauan ISM pada sesi New York.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Zon RBS 125.00 Diuji Harga Pada Dagangan EUR/JPY Hari Ini, Paras Resistance 125.400 Turut Jadi Tumpuan

Matawang Euro pada minggu ini dijangka didagangkan berisiko dengan pelabur juga turut berwaspada dalam dagangan.
Tumpuan pasaran pada minggu ini akan terarah kepada penetapan kadar faedah dalam mesyuarat dasar monetari bank pusat Eropah pada Rabu ini. Pasaran masih menjangkakan bank pusat akan mengekalkan kadar faedah di paras sifar seperti sebelum ini.
Intonasi dovish oleh European Central Bank (ECB) pada mesyuarat lalu serta pengumuman pelancaran kempen pinjaman jangka masa panjang menguatkan lagi jangkaan bahawa tiada kenaikan kadar oleh bank pusat untuk tahun 2019.
Sementara matawang safe-haven Yen pula turut kekal diniagakan berisiko dalam pasaran berikutan faktor fundamental berkaitan bank pusat namun dilihat berjaya mengukuh pada penghujung dagangan Asia ekoran jangkaan sentimen yang bakal berisiko pada sesi pasaran Eropah hari ini.
Data indeks keyakinan pengguna di Jepun yang dikeluarkan pada sesi Asia pagi ini mencatatkan kejatuhan kepada 40.5 mata untuk bacaan bulan Mac berbanding 41.5 mata pada bulan sebelumnya. Bacaan tersebut juga merupakan yang terendah sejak Februari 2016 yang lalu.
Gabenor Bank of Japan, Haruhiko Kuroda masih tetap yakin dengan pendirian bahawa bank pusat harus mengekalkan dasar monetari yang longgar.
Jika dilihat pergerakan harga pada chart pasangan matawang EUR/JPY, harga gagal melepasi kenaikan lebih tinggi dari paras resistance 125.400 yang diuji pada minggu lalu.
 Penurunan harga pada sesi Asia pagi tadi menuju ke paras support 125.00 juga berhampiran paras support MagicS1 pada indicator Moshed Magic Line hari ini sebelum harga dilihat bergerak membuat sedikit kenaikan.
Jika harga berjaya membuat kenaikan sehingga menembusi paras resistance 125.400 yang diuji minggu lalu, destinasi tumpuan seterusnya dijangka ke paras SBR (support become resistance) pada 125.800.
Namun, jika harga berjaya turun lebih rendah berbanding support 125.000, penurunan harga dijangka menuju ke paras support 124.623 (MagicS3) atau lebih rendah lagi di sekitar paras tumpuan pada 124.300.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras tumpuan harga yang digariskan pada indicator Moshed Magic Line untuk membantu anda mengawal risiko dagangan harian.

Paras support: 125.051, 124.853, 124.623.
Paras resistance: 125.479, 125.709, 125.907.


Keuntungan Emas Berkurang Selepas Data Positif Amerika Syarikat

Harga emas jatuh pada Rabu selepas membuat kenaikan sejak daripada sesi Asia hari ini. Harga komoditi berharga ini jatuh selepas laporan data pekerjaan U.S meningkat melebihi jangkaan dan juga data sektor perkhidmatan yang naik dengan signifikan.
Harga emas di pasaran hadapan ketika ini naik selepas jatuh mencapai paras pembukaan pagi tadi dengan merekod kenaikan 0.01% setakat pukul 10.52 malam.
Data terbaru sektor swasta Amerika Syarikat merekod tambahan 135,000 pada bulan September lebih daripada jangkaan pakar ekonomi.
Selain itu, faktor seperti sentimen calon pengganti Janet Yellen yang kurang hawkish telah mengurangkan jangkaan kenaikan kadar faedah yang dapat dilihat dalam CME Group.
 Jerome Powell, gabenor Fed dan Kevin Warsh, mantan gabenor merupakan dua calon yang di temuduga di Rumah Putih, dilihat sebagai calon yang berpontesi untuk mengantikan Pengerusi Fed Janet Yellen pada Februari akan datang.
Namun Powell dinilai lebih dovish berbanding Warsh, dan beliau pernah mengkritik program pembelian bon oleh Fed suatu ketika dahulu, sehingga meletakkan jawatan pada masa itu.
Antara faktor lain yang menyokong pengukuhan dolar beberapa minggu lalu adalah jangkaan kadar faedah dinaikkan pada Disember yang semakin meningkat dan harapan pemotongan cukai Amerika Syarikat.
Indeks dolar US yang mengukur kekuatan greenback berbanding enam matawang lain susut kepada 93.26 pada jam 10.57 malam selepas berjaya mencecah paras 93.78 (paras tertinggi sejak enam minggu lalu) pada Selasa.
Emas sensitif dengan perubahan greenback. USD yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Trend Penurunan Harga USD/JPY Telah Berakhir?

Mata wang Yen Jepun dilihat tidak menerima impak yang begitu ketara susulan keputusan mesyuarat polisi monetari bank pusat Jepun pada sesi Asia hari ini.
Namun, berbanding US dolar, Yen bergerak lemah pada awal minggu ini setelah berjaya pamerkan prestasi lebih baik berbanding US dolar pada minggu lalu.
Pada carta pasangan USD/JPY, trend bearish harga diteruskan sehingga minggu lalu melengkapkan corak penurunan 3 minggu berturut-turut dengan paras terendah dicecah sekitar 107.500 pada Jumaat.
Dagangan semalam melihatkan harga membuat kenaikan di atas paras sokongan Moving Average 50 (MA50) pada rangka masa 1 jam pergerakan untuk isyarat awal trend bullish.
Penghujung sesi New York melihatkan harga bergerak perlahan selepas menguji paras rintangan 108.200.
Bersambung pada sesi Asia pagi ini, harga dilihat telah berjaya melepasi paras tersebut untuk memasuk zon rintangan 108.500-108.200.
Zon ini perlu dilepasi harga untuk menguatkan lagi isyarat trend bullish pada carta USD/JPY namun memerlukan faktor lebih kukuh untuk menyokong dagangan US dolar.
 Kenaikan harga bakal menuju semula sehingga ke zon tumpuan di atas paras 109.400.
Namun, pelabur mungkin lebih berwaspada terhadap dagangan US dolar menjelang mesyuarat FOMC dan juga data pertumbuhan ekonomi AS bagi suku pertama 2021.
Jika US dolar bergerak lebih lemah, harga berkemungkinan menyambung semula penurunan seperti minggu-minggu sebelum ini.
Zon support harga dilihat pada sekitar 107.500-107.400 yang diuji pada penurunan terendah harga minggu lalu
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Emas Kian Melemas dalam Sesi Ini!

Harga emas jatuh sedikit hari ini selepas pelabur menjangkakan lebih banyak kenaikan kadar pada tahun depan, disamping pengukuhan US Dollar.
Di bahagian Comex, emas bagi penghantaran Januari jatuh sebanyak 0.23 peratus kepada $1,1140.05 satu troy ounce. Dalam masa yang sama, komoditi silver dan copper masing-masing menurun sebanyak 0.24 peratus.
 Pada hari ini juga, Bank of Japan telah mengumumkan prospek ekonomi yang lebih kukuh buat Jepun. Terdahulu hari ini, Reserved Bank of Australia pada minit mesyuarat Selasa mengumumkan bahawa mereka bersedia untuk menurunkan lagi kadar tunai jika diperlukan setelah menilai manfaat kadar faedah pada wilayah negatif.
Kenyataan Janet Yellen terhadap pasaran buruh di AS juga telah mendorong kekuatan matawang US Dollar. Walaupun tidak menyentuh mengenai dasar kewangan semasa mahupun keadaan ekonomi, Yellen dalam kenyataannya memberi tumpuan kepada pasaran kerja terutama yang dihadapi oleh graduan baru.
China Akhirnya Memulangkan Drone Milik AS Setelah dilabel Pencuri Oleh Trump!


Ada Tiga Jenis Golongan Yang Tuduh Forex Trading Adalah Scam

Dalam forex industri ni, ada tiga jenis golongan yang tuduh forex ni adalah aktiviti scam/penipu.
(1) Golongan pertama :-
Trade forex. Semua dalam minda mereka terfikir, dengan forex, modal USD 500 mungkin dalam seminggu dah boleh jadi 10K USD. Fuhh senang kaya macam tu.
Risiko? Pedulikan semua tu. Lumrah manusia. Lebih seronok dengar reward dari risiko.
Depo trade. MC. Tukar teknik. Depo trade. SO. Tukar teknik.
Selepas dah cuba, sementara nak hilang “ketagih” trade dan kembali ke alam nyata, sudah habis mungkin dah beribu-ribu K. Saving semua habis.
Oh forex ni scam. Cuci tangan.
(2) Golongan kedua :-
Kenal forex melalui broker MLM. Pergi kelas belajar forex free. Ish susah rupanya. Oh, ada cara “goyang kaki trade forex”. Invest saja.
Kononnya nak buat income pasif melalui forex. Tak perlu trade, sebab bulan-bulan boleh dapat ROI.
Bulan 1 dapat. Bulan 2 dapat. Bulan 3 dapat. Mula pasang angan-angan. Income ROI forex boleh bayar kereta baru.
Bincang dengan isteri. Kita laburlah semua saving kita dalam “forex” ni. Baru syok. Topup balik duit ROI + semua saving yang ada.
 Bulan 1 lepas topup dapat. Bulan 2 dapat. Bulan ketiga, tengok leader semua pakai kereta hebat atau lifestyle hebat-hebat. Mula ajak satu kampung join.
Sebulan lepas tu. Broker forex MLM tutup. Leader hilang. Ewallet bersepah.
Oh, scam sungguh forex ni.
Apa persamaan kedua-dua golongan ni?
“TIADA ILMU DAN NAK CEPAT KAYA”
Eh, ada satu lagi golongan yang tuduh forex scam/tipu.
(3) Golongan ketiga :-
Golongan yang dengar cerita pengalaman dari golongan pertama dan kedua di atas.
Share artikel ini di facebook anda dengan klik button SHARE di bawah, agar lebih ramai orang buka mata pasal forex ini.
Nak banyak ilmu forex, bacalah website INTRADAY.my ni setiap hari.
Sekian.


AS Dolar Menguat Disamping Nada Yang Dovish Daripada Bank of Japan Hari Ini.

Walaupun sedikit merosot pada dagangan permulaan pasaran Eropah hari ini, tetapi matawang USD masih menjadi permintaan yang tinggi, disokong oleh pandangan pelabur terhadap ekonomi Amerika Syarikat yang positif.
Sementara itu, Pound diniagakan pada paras terendah dalam tempoh 10 minggu selepas pasaran berpendapat tiada tanda kemajuan dalam usaha Perdana Menteri Theresa May untuk meyakinkan Parlimen untuk menyokong perjanjian Brexitnya.
 Selain Pound, Euro juga berlegar rendah sekitar paras terendah hampir 2 tahun berbanding Dolar selepas tinjauan perniagaan dari Jerman dan Perancis menambah kesengsaraan ke atas ekonomi zon Eropah.
Berbalik kepada sesi dagangan Asia hari ini, Bank of Japan sekali lagi mengekalkan kadar faedahnya pada paras -0.1% untuk mesyuarat April dan mengekalkan sasaran hasil bon kerajaan 10 tahun padar kadar 0%. BoJ juga menambah, ia akan bertahan daripada kenaikan kadar faedah sekurang-kurangnya satu tahun lagi.
Secara keseluruhannya, pasaran Eropah hari ini didagangkan dalam suasana yang kurang baik ekoran laporan pendapatan yang mengecewakan daripada Swedbank dan Barclays.